پاشکۆ – شۆڕشی ڕوسیه | An Anarchist Frequently Asked Questions\n« پاشکۆ – ئه‌نارکیزم و “ئه‌نارکۆ”-کاپیتالیزم\nبه‌شی J – کاری ئه‌نارکیستەکان چیە؟ »\nپاشکۆ – شۆڕشی ڕوسیه\nپاشکۆ- شۆڕشی ڕوسیە\nئه‌م پاشکۆیه‌ی (FAQ) بۆ ئه‌وه‌یه، كه به چڕوپڕی لێدوان له‌سه‌ر شۆڕشی ڕوسیە و كارایی ئایدۆلۆجی لێنینیستی و پراكتیزه‌كردنی لەسەر سه‌رئه‌نجامه‌کانی، بکرێت. بە لەبەرچاوگرتنی ئەوەی کە تەنیا هۆیه‌ك بۆچی لێنینزم له هه‌ندێك به‌شی بزووتنه‌وه‌ی شۆڕشگێڕانه‌ی شۆڕشی ڕوسیەدا پەیگیرانە وه‌رگیرا، لێرەدا سودبه‌خش دەبێت ئەوە بخرێتە ڕوو، كه ئه‌لێكسه‌ندر بێركمان به” ئەفسانەی بۆلشەڤیکی” نێوی دەبات. ئه‌مه‌ش واتە مشتومڕكردن له‌سه‌ر لایه‌نە دیاریکراوەکانی شۆڕسه‌كه ونیشاندانی ئەوەی، كه چۆن لێنینزم یارمه‌تی تێشكانی بیری ئازادیخوازانه‌ی داوە، كه تێیدا بوون. هه‌روه‌ها واتە توێژینه‌وه‌ی هاوبەش، بۆ بینینی سه‌رده‌می هاوچەرخ، پاساوی لێنینیستی بۆ کار و کردەوەی بۆلشەڤیکه‌كان ئایا تازەگییان تێدا ماوە. هه‌روا واتە توێژینه‌ی قوڵی ڕوداوه‌كانی ناو شۆڕشه‌كه ( لەوانە ڕاپه‌ڕینه‌كه‌ی كرۆنشتات ئازاری 1921 و كاریگه‌ری ئازادیخوازانەی بزووتنه‌وەی ماخنۆڤیستی) بۆ دەرکەوتنی ئەوەی ئایا لەو کاتەدا ئەڵتەناتیڤ بووە بۆ لێنینزم. خۆشبه‌ختانه وه‌ڵامه‌كه ئەرێیە.\nهه‌ر وه‌كو له‌م پاشکۆیه‌دا به‌پوختی هه‌ڵوێستی خۆمان ده‌رده‌بڕین، کردەوە و ئایدیۆلۆجی بۆلشه‌ڤیكی كاریگه‌ریه‌كی یەکلاکەرەوەی له‌سه‌ر پێشنه‌كه‌وتن کەوڵکردنی شۆڕش هەبوو. له‌تەك ناوەندییەتەکەی تێڕوانینی ڕامیارییانەی له‌سه‌ره‌وه بۆخوه‌ره‌وه، كه به‌ئاشكرا شێوه‌ی ئابووری سه‌رمایه‌داری ده‌وڵه‌تی و ئامانجی ده‌سه‌ڵاتی پارت، ده‌بینرا. لێنینیزم بەر له‌وه‌ی جه‌نگی ناوخۆ ده‌ست پێبكات، به ئاراستەیەکی سەرکوتگەرانە پاڵی به‌شۆڕشه‌وه نا( زۆربه‌ی لێکدانەوە هاوبەشە لینینیسته‌كان بۆ ئەوەی کە هەڵە لە چیدا بوو). لێنینیزم بە ڕادەی پێویست، ڕاستی ڕه‌خنه‌ی ئه‌ناركستی له ماركسیزم سەلماند. ئه‌ناركیستەکان لەوە دڵنیان کە توێژینەوه‌کانیان بۆ شۆڕشی ڕوسیە دەستکورتی بۆلشه‌ڤیزم وه‌ك بزووتنه‌وه‌یه‌كی شۆڕشگێڕانه و نیشانەی هزری ئازادیخوازانه، بۆ هه‌ر یه‌كێك كه ده‌یه‌وێت كه جیهان بگۆڕێت، دەسەلمێنن.\nله سه‌رده‌می شۆرشی ڕوسیه‌دا چی ڕوویدا؟\nیاخیبوونی کڕۆنشتات چی بوو؟\nچی بووه هۆی تێکشکانی شۆڕشی ڕوسیه؟\nئایدیۆلۆژی بۆلشه‌ڤیکی چۆن به‌شداری له تێکشکانی شۆرشدا کرد؟\nئایا هیچ ئۆپۆزسیۆنێکی بۆلشه‌ڤیکی ئه‌ڵته‌رناتیڤێکی که‌تواری بوو؟\nبۆچی بزاڤی ماڤنۆڤیستی خۆی وه‌ك ئه‌ڵته‌رناتیڤی بۆلشه‌ڤیزم خسته ڕوو؟\n1 ئایا ده‌توانی کورته‌یه‌ك له‌وه‌ی له 1917 دا ڕوویدا به‌ده‌سته‌وه بده‌ی؟\n2 بۆلشه‌ڤیکه‌کان چۆن پشتیوانی جه‌ماوه‌رییان به‌ده‌ست هێنا؟\n3 ئایا به‌دڵنیاییه‌وه شۆڕشی ڕوسی سه‌لماندی، که پارته پێشڕه‌وه‌کان کاران؟\n4 “ده‌وڵه‌ت و شۆڕش“ی لێنين پاش ئۆکتۆبه‌ر چی پیاده کرد؟\n5 ئایا به‌ڕاستی بۆلشه‌ڤیکه‌کان ئامانجیان ده‌سه‌لاتی ئه‌نجومه‌نی بوو؟\n6 پاش ئۆکتۆبه‌ر ئه‌نجومه‌نه‌کان چییان به‌سه‌ر هات؟\n7 بزاڤی کۆمیته‌ی کارخانه‌کان چۆن گه‌شه‌یان کرد؟\n8 هه‌ڵوێستی بۆلشه‌ڤیکه‌کان به‌رامبه‌ر “کۆنترۆڵی کرێکاران” له ساڵی1917دا چی بوو؟\n9 کۆمیته‌ی کارخانه‌کان پاش ئۆکتۆبه‌ر چییان به‌سه‌ر هات؟\n10ڕامیارییه ئابوورییه‌کانی بۆشله‌ڤیك له 1918دا چی بوون؟\n11 ئایا رامیارییه ئابوورییه‌کانی بۆلشه‌ڤیك کارا بوون؟\n12 ئایا ئه‌ڵته‌رناتیڤ بۆ “سه‌رمایه‌داری ده‌وڵه‌تی” و “کۆمونیزمی جه‌نگی” لێنین هه‌بوو؟\n13 ئایا بۆلشه‌ڤیکه‌کان بواری یه‌کێتییه پیشه‌ییه سه‌ربه‌خۆیه‌کانیان ده‌دا؟\n14 ئایا له‌شکری سوور به راستی له‌شکرێکی شۆرشگێڕ بوو؟\n15 ئایا له‌شکری سوور “لێوان بوو له هۆشیاری سۆشیالیستی“؟\n16 جه‌نگی نێوخۆیی چۆن ده‌ستی پێکرد و په‌ره‌ی سه‌ند؟\n17 ئایا جه‌نگی نێوخۆیی ته‌نیا له نێوان سووره‌کان و سپییه‌کان بوو؟\n18 فراوانی ده‌ستێوه‌ردانی ئیمپریالیزم چۆن بوو؟\n19 ئایا کۆتایی جه‌نگی نێوخۆیی، ڕامیارییه‌کانی بۆلشه‌ڤیکی گۆڕی؟\n20 ئایا ده‌توانرێت تیرۆری سوور و چێکا پاساوی هه‌بێت؟\n21 ئایا ڕامیارییه جوتیارییه‌کانی بۆلشه‌ڤیك کاریان کرد؟\n22 ئایا ئه‌ڵته‌رناتیڤ بۆ داواکاری دانه‌وێڵه هه‌بوو؟\n23 ئایا سه‌رکوتی ئۆپۆزسیۆنی سۆشیالیست پاساوی هه‌بوو؟\n24 ئه‌نارکیسته‌کان له سه‌رده‌می شۆرشدا چییان کرد؟\n25 ئایاشۆڕشی ڕوسی ئه‌نارکیزمی پاشه‌کشه پێکرد؟\n1 بۆچی یاخیبوونی کرۆنشتات گرنگی هه‌یه؟\n2 چوارچێوه‌ی شۆڕشی کرۆنشتات چی بوو؟\n3 به‌رنامه‌ی کرۆنشتات چی بوو؟\n4 ئایا یاخیبوونی کرۆنشتات ڕه‌نگدانه‌وه‌ی “توڕه‌یی جوتیاران” بوو؟\n5 ئه‌و پاگه‌ندانه چی بوون که بۆلشه‌ڤیکه‌کان له‌مه‌ڕ کرۆنشتات بڵاویان ده‌کردنه‌وه؟\n6 ئایا شۆرشی کرۆنشتات پیلانی سپییه‌کان بوو؟\n7 په‌یوه‌ندی که‌توارییانه‌ی کڕۆنشتات و سپییه‌کان چی بوو؟\n8 ئایا یاخیبوون ده‌ریاوانانی نوێی به‌دیهێنا؟\n9 ئایا کرۆنشتات له‌ڕووی رامایرییه‌وه جیاواز بوو؟\n10 بۆچی کرێکارانی پترۆگراد پشتیوانیان له کرۆنشتات نه‌کرد؟\n11 ئایا سپییه‌کان له ماوه‌ی شۆڕشی کرۆنشتات دا هه‌ڕه‌شه بوون؟\n12 ئایا وڵات وا شه‌که‌ت بوو، که توانای به‌رقه‌راربوونی دیموکراسی ئه‌نجومه‌نیی نه‌بێت؟\n13 ئایا ئه‌ڵته‌رناتیڤی راستینه بۆ کرۆنشتات “شۆڕشی سێیه‌م” له ئارادا بوو؟\n14 ترۆتسکیسته هاوچه‌رخه هه‌نووکه‌ییه‌کان چۆن به‌سه‌رهاتی (کرۆنشتات)یان شێواند؟\n15 کڕۆنشتات له‌مه‌ڕ بۆلشه‌ڤیزم چیمان پێڕاده‌گه‌یێنێت؟\n1 ئایا ئه‌نارکیسته‌کان ئه‌و هۆکاره بابه‌تییانه‌ی که ڕووبه‌رووی شۆڕشی ڕوسی بوون، له‌به‌رچاو ناگرن؟\n2 ئایا “هۆکاره بابه‌تییه‌کان” ده‌توانن که‌تواری تێكشکانی بۆلشه‌ڤیزم ڕوون ده‌که‌نه‌وه؟\n3 ئایا جه‌نگی نێوخۆیی ده‌توانێت تێكشکانی بۆلشه‌ڤیزم ڕوون بکاته‌وه؟\n4 ئایا وێرانی ئابووری و دابڕان شۆڕشیان له‌ناوبرد؟\n5 ئایا چینی کرێکاری ڕوسیه پرشوباڵاو یا “ناچین” بوو؟\n6 ئایا بۆلشه‌ڤیکه‌کان له‌سه‌ر کاره‌کانیان لۆمه‌ی “هۆکاره بابه‌تییه‌کان“یان ده‌کرد؟\n1. ماتریالیزمی مێژوویی مارکسیستیی چۆن کارایی له‌سه‌ر بۆلشه‌ڤیزم دانا؟\n2. بۆچی تیئۆری مارکسیستی ده‌وڵه‌ت، ده‌سه‌ڵاتی چینی کرێکاری لاواز کرد؟\n3. چۆن وتاره‌که‌ی ئینگلس “له‌مه‌ڕ ده‌سه‌ڵات” کارایی له‌سه‌ر شۆڕش دانا؟\n4. تێڕوانینی بۆلشه‌ڤیك بۆ دێمۆکراسی چی بوو؟\n5. کارایی تێڕوانینی بۆلشه‌ڤیکی له‌سه‌ر “سۆشیالیزم” چی بوو؟\n6. به‌رته‌ری میللیکردنه‌وه‌ی بۆلشه‌ڤیکی چۆن کارایی له‌سه‌ر شۆڕش دانا؟\n7. به‌رته‌ری ناوه‌ندیکردنه‌وه‌ی بۆلشه‌ڤیکی چۆن کارایی له‌سه‌ر شۆڕش دان؟\n8. چۆن ئامانجبوونی ده‌سه‌ڵاتی پارت، به‌سه‌ر شۆڕشدا زاڵبوو؟\n1. ئایا “کۆمونیسته چه‌په‌کان“ی 1918دا ئه‌ڵته‌رناتیڤ بوون؟\n2. سنوورداربوونه‌کانی “ئۆپۆزسیۆنی کرێکاری“ی 1920 چی بوون؟\n3. ئه‌ی “ئۆپۆزسیۆنی چه‌پ“یی ترۆتسکی له 1920دا چی بوو؟\n4. ئه‌م ئۆپۆزسیۆنانه له‌مه‌ڕ لێنینیزم چیمان پێڕاده‌گه‌یێنن؟\n1. نێستۆر ماخنۆ کێ بوو؟\n2. بۆچی بزاڤه‌که هه‌ڵگری ناوی ماخنۆ بوو؟\n3. بۆچی ماخنۆ به “باتکۆ” ناوده‌برا؟\n4. ئایا ده‌توانی کورته‌یه‌ك له‌مه‌ڕ بزاڤی ماخنۆڤیستی به ده‌سته‌وه بده‌ی؟\n5. مخنۆڤیسته‌کان چۆن ڕێکخراو بووبوون؟\n6. ئایا ماخنۆڤیسته‌کان به‌رنامه‌ی ڕۆنانی کۆمه‌ڵایه‌تییان هه‌بوو؟\n7. ئایا بیرۆکه‌کانی خۆیان کرده‌یی کرده‌وه؟\n8. ئایاماخنۆڤیسته‌کان، هه‌ر کۆلاکه‌کان نه‌بوون؟\n9. ئایا ماخنۆڤیسته‌کان دژه– سامی و به‌رنامه‌گه‌را نه‌بوون؟\n10. ئایا ماخنۆڤیسته‌کان ڕکیان له شار و کرێکاران ده‌بووه‌وه؟\n11. ئایا ماخنۆڤیسته‌کان نه‌ته‌وه‌یی بوون؟\n12. ئایا ماخنۆڤیسته‌کان کۆمه‌کی سپییه‌کانیان ده‌کرد؟\n13. په‌یوه‌ندی بۆلشه‌ڤیکه‌کان و بزاڤه‌که چۆن بوو؟\n14. جیاوازی ماخنۆڤیسته‌کان و بۆلشه‌ڤیکه‌کان چی بوو؟\n15. پاشڕه‌وانی هاوچه‌رخی بۆلشه‌ڤیزم چۆن بوختان بۆ ماخنۆڤیسته‌کان ده‌که‌ن؟\n16. له ماخنۆڤیسته‌کانه‌وه چ وانه‌گه‌لێك ده‌توانین فێربین؟\nThis entry was posted on 8. حوزه‌یران 2010 at 20:56 and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


دووپشک dûpişik – فەرهەنگی زمانی یەکگرتووی کوردی هاوچەرخ\nپۆلێنکردنی زانستی : Scientific classification\nKingdom Phylum Subphylum Class Order Superfamily Family\nفەرمانڕەوایی هۆبە ژێرهۆبە پلە سەرخێزان خێزان، تیرە\nAnimalia Arthropoda Chelicerata Arachnida Scorpiones Buthidae\nگەزتن/geztin: کتپ: داران( کباک) : پێوەدانی دووپشک.\nدووپشک/dûpişik: ن:[ فەل] کەلوو .\nتایبه‌تمه‌ندیه‌کانی کەلووی دووپشك.\n23 تشرینی یەکەم – 22 تشرینی دووەم\nلە كۆمەڵی ئاو\nگەورەترین هەڵكەوتەیی سووربوون لەسەرقسەكەی خۆی\nگەورەترین هەڵە خوێن ساردیی\nڕۆژی بەخت سێشەممە\nژمارەی بەخت 8، 9، 53، 783، 6591\nڕەنگی بەخت سوور، ڕەش\nئارەزووی مۆسیقا سروود\nتایبەتمەندییە گشتییەكانی لەدایكبوانی بەهێزو بەتوانا، ئیرادەی پۆڵایین، وەرزشكار، هۆشیار، هەستیارو شەرمن، بە ڕواڵەت ئارامو لەهەناودا خرۆشاو، تۆڵەئەستێن، پڕ وزە، چالاك، حەزی لەمیتافیزیكو كاری نائاساییە، توێژەرێكی چالاك، فەرماندەو سیاسەتمەدار، ئامانجی بەرزی هەیە، حەزی لەدەروونناسیە، باوكێكی فیداركار، حەزی لە ئامۆژگاریە.\nپیاوی لەدایكبوونی زیرەك، بەئیرادە، خوازیاری ئامانجی گەورە، باوكێكی دڵسۆزو میهرەبان، وریا بن هەرگیز لەگەڵ لەدایكبوونی دووپشكدا درۆ نەكەنو هەستی بریندار نەكەن، چونكە بە توندی تۆڵە دەكاتەوە. ئەو زۆر مەترسیدارە\nژنی لەدایكبووی جوان و شۆخ و شەنگ، كابانی ماڵ، ئیرەیی و تۆڵەسێن، كەم شتێ دەدركێنێت، متمانەی بەخۆی هەیە. بۆ ژنی لەدایكبووی ئەم مانگە كەمێك خۆشەویستیو كەمێك قین مانای نیە، یان عاشقە یان دوژمن، بەپێچەوانەوە بەتەواوی كەمتەرخەمو خوێنساردە.\nبەسۆزترینو گەرمترین كەسەكان لەدایكبوانی بورجی دووپشكن. لەدایكبووانی ئەم بورجە پەیوندی نزیك زۆر بەجیدی دەگرن. لایەنی بەرامبەر دەبێت زۆر زیرەكو روو راست بێت. كاتێك عاشقی كەسێك دەبێت تا مردن پێی وەفادار دەبێت، بەڵام دروستكردنی پەیوەندی نزیك لەگەڵ لەدایكبوونی دووپشك كاتێكی زۆری دەوێت.


سەرۆکی ئێران حەسەن ڕۆحانی وتی سزا نوێیەکانی ئەمەریکا کە بۆ دووەمین جار بانکی ناوەندی ئێرانی کردۆتە ئامانج ئاماژە بە " هیوابڕاوی " ئەمەریکا دەکات لەبەرامبەر بەرهەڵستی ئێراندا.\nڕۆژی هەینی ئەمەریکا کۆمەڵێک سزای نوێی سەپاند بەسەر ئێراندا، سزاکان بانکی ناوەندی ئێرانی کردۆتە ئامانج کە پێشتر خراوەتە لیستی ڕەشەوە، ئەوەش دوای هێرشەکانی سەر دامەزراوە نەوتییەکانی سعودیە و بەرپرسانی ئەمەریکی بەرپرسیارێتی هێرشەکانیان خستە ئەستۆی ئێران.\nلەلای خۆیەوە ئێران ڕەتی کردەوە هیچ ڕۆڵێکی هەبووبێت لە هێرشەکاندا کە حوثییەکانی یەمەن بەرپرسیارێتیان لەسەر ڕاگەیاند.\nڕۆحانی لە لێدوانێکیدا وتی " ئەمەریکییەکان سزا دەسەپێنن بەسەر ئەو دامودەزگایانەدا کە لە لیستی ڕەشدان. ئەمە ئاماژەیە بۆ هیوابڕاوی تەواوەتی ئەمەریکا و دەریدەخات سیاسەتی سەپاندنی توندترین سزا شکست دەهێنێت. چونکە گەلی مەزنی ئێران سەرکەوتووانە بەرهەڵستی دەکەن."\nوەزیری دەرەوەی ئەمەریکا مایک پەمپێیۆ ڕۆژی یەکشەممە وتی ئەمەریکا هەوڵی ئەوە دەدات خۆی بەدووربگرێت لە شەڕ لەگەڵ ئێراندا و ئاماژەشی بەوەدا ئەو هێزانەی کە وابڕیارە ڕەوانەی کەنداو بکرێن تەنها بۆ " بەرپەرچدانەوە و بەرگریکردنن."\nبەڵام ڕۆحانی وتی ڕەوشی ناوچەکە خراپ تێکچووە و لۆمەی ئەمەریکای کرد.\nوتی " ڕەوشی ناوچەکە خراپ تێکچووە. باس لەو زیانانە دەکەن کە سعودیە پێی گەیشتووە و دەکرێت لە ماوەی دوو هەفتەدا چاک بکرێتەوە، چونکە ئەمەریکا دەیەوێت ناوچەکە داگیربکات."


شه‌پۆلی بومه‌له‌رزه‌کان به‌رده‌وامه – زاگرۆس پۆست\nماڵەوە / هەواڵ / شه‌پۆلی بومه‌له‌رزه‌کان به‌رده‌وامه\nشه‌پۆلی بومه‌له‌رزه‌کان به‌رده‌وامه\nهه‌ینی 29 تشرینی دووه‌م 2013\tهەواڵ 70 جار خوێنراوه‌ته‌وه\nله دوێنێ پێنجشه‌مه‌وه تا سه‌رله‌به‌یانی ئه‌مڕۆ هه‌ینی لانیکه‌م 60 بوومه‌له‌رزه شوێنه جیاجیاکانی هه‌ریه‌که له کوردستان، ئێران، عێراق، تورکیه‌و پاکستانی گرتووه‌ته‌وه. به گوێره‌ی ناوه‌ندی تۆمارکردنی بومه‌له‌رزه‌ی ئێران له کاتژمێر 01:48:53 ی دوێنێ 28 نۆڤامبره‌وه شه‌پۆلی بومه‌له‌رزه‌کان له ناوچه‌ی گراش‌ی شیرازه‌وه به گوڕی 3.3 پله‌ی ڕیشتێر تا کاتژمێر 06:43 ئه‌مڕۆ له به‌رزجان‌ی بووشێهر به‌رده‌وام بووه.\nبه‌هێزترین بومه‌له‌رزه له 24 کاتژمێری ڕابردوو له به‌رازجان ڕوویداوه به پله‌ی 5.7 ڕیشتێر له کاتژمێر 17:21 دوێنێ. هه‌واڵنێرییه‌کان باسیان له خه‌سارێکی زۆری مادی‌و لانیکه‌م 8 کوژراوو 210 بریندار کردووه له‌و شاره. به‌رازجان شارێکی په‌راوێزکه‌وتووه له باشوووری ئێران‌و له 65 کیلۆمێتری باکووری رۆژهه‌ڵاتی که‌ناری بووشێهر له ناوچه‌ی ده‌شتستان هه‌ڵکه‌وتووه. هه‌ندێک له هه‌واڵه‌کان باسیان له‌وه کردووه له به‌شی کۆنی به‌رزجان زۆرێک له دووکان‌و بازاڕ به ته‌واوی ڕووخاوه.\nلانیکه‌م 5 ئاسه‌واری مێژووی له به‌رازجان هه‌ڵکه‌وتووه که پێده‌چێت ئه‌و شوێنانه‌ش تووشی خه‌سار بووبێتن. ده‌وترێت د ه‌نگی بوومه‌له‌رزه‌که له چه‌ند شاری ده‌وروبه‌رو له عه‌ره‌بستانیش بیسراوه‌و هه‌روه‌ها زۆرێک له خه‌ڵکی ئه‌و شاره دوێنێ شه‌ویان له ده‌ره‌وه به‌سه‌ر بردووه. مانگی سووری ئێران ڕایگه‌یاندووه چه‌ند تیمی تایبه‌تی بۆ به‌رزجان به‌ڕێکردووه تا یارمه‌تیی تیمه‌کانی ئه‌و شاره بده‌ن، به‌ڵام له وێنه‌کانی دوای ڕوودانی بوومه‌له‌رزه‌که له ماڵپه‌ڕی ‘برازجان نیوز’، ته‌نیا دیمه‌نی ڕووخان‌و لۆدرێک ئه‌بینرێک که خه‌ریکی هه‌ڵدانه‌وه‌ی ئاسه‌واری بوومه‌له‌رزه‌که‌یه.\nبوومه‌له‌رزه‌کان له ناوچه جیاجیاکانی کوردستان‌یش به‌رده‌وام بووه‌و لانیکه‌م 10 بوومه‌له‌رزه له خانه‌قی‌و کرماشان‌و لوڕستان‌و وان ڕوویداوه که به‌هێزترینی 3.3 پله‌ی ڕیشتێر بووه له خانه‌قی له کاتژمێر 11:08 دوێنێ. شایانی باسه کۆمه‌ڵێک له دانیشتوانی خانه‌قی‌ش له چه‌ند شه‌وی ڕابردوودا له ده‌ره‌وه چادریان هه‌ڵداوه‌و له سلێمانیه‌وه هاوکارییان بۆ به‌ڕێکراوه.\nوێنه: کۆلۆنی زیاتر له 200 بومه‌له‌رزه له نێوان کرماشان‌و خانه‌قی، ناوه‌ندی تۆمارکردنی بومه‌له‌رزه‌ی ئێران.


داعش لە دەرگای دابەشکاریی سیاسی عێراقەوە دەگەڕێتەوە – کوردی – RojNews.News\n04/05/2020 - 11:32:02 am\nدووشەممە, 4 ماي 2020 – 11:23 ڕۆژنیوز – ناوەندی هەواڵەکان\nکۆتایی ساڵی ٢٠١٧ عێراق سەرکەوتنی بەسەر داعشدا ڕاگەیاند پاش ئەوەی لەشەڕێکی خوێناوی سێ ساڵەدا بوو لەگەڵی، بەڵام ئێستا پاشماوەکانی ئەو ڕێکخراوە تیرۆریستییە خۆیان ڕێکخستووەتەوە و هێرشەکانیان بۆسەر باکورو ڕۆژئاوای وڵات زیادکردووە.\nماوەی پێنج مانگە حکومەتی عێراق کاربەڕێکەرە و هێزە ئەمنییەکان سەرقاڵی سەپاندنی قەدەغەی هاتووچۆن بۆ ڕێگرتن لە بڵاوبونەوەی ڤایرۆسی کۆرۆنا.\nشەوی شەممەی ڕابردوو داعش دەستی بە ئەنجامدانی چەند هێرشێک کرد بۆسەر هێزە ئەمنییەکان لە چەند ناوچەیەکی جیاواز کە زیاتر لە هێرشی ڕێکخراو دەچوون کە بەهۆیەوە ١٠ چەکداری حەشد کوژران، شەوی ڕابردووش لەچەند هێرشێکی دیکەدا هەشت چەکداری حەشدو سوپای عێراق کوژران.\nهیشام هاشمی، پسپۆڕی کاروباری گروپە جیهادیەکان بە ئاژانسی فرانس پرێسی وتووە، هێرشەکانی داعش لەمپەر لە پرۆژەکانی ئاوەدانکردنەوە و گەڕانەوەی ئاوارەکان بۆ شارەکانی باکورو ڕۆژئاوای عێراق دروستدەکات کە پێشتر لە دەستی ئەو چەتانە ئازاد کراون.\nبە وتەی عەمیدێکی هەواڵگری عێراقیش، داعش بەراورد بە مانگی ئازار، لە مانگی نیساندا هێرشەکانی دوو بەرامبەر زیادیان کردووە.\nدیارترینی ئەو هێرشە ڕێکخراوانەی داعش، پەلامارەکەی سەر بارەگای هەواڵگری عێراق بوو لە هەفتەی ڕابردوو لە کەرکوک، لەگەڵ پەلامار بۆسەر ناوچە کشتوکاڵییەکان لە پارێزگای دیالە.\nبەوتەی عەدنان غەزبان، سەرۆک هۆزێكی شارەدێی عەبارە لە باکوری دیالە، دوو کەسی نزیکی لە هێرشێکی داعشدا بە سەختی بریندار بوون، ئەوەش ڕوداوەکانی ساڵی ٢٠١٤ی بەبیرهێناونەتەوە.\nفازڵ ئەبو ڕەغیف، چاودێری سیاسی و ئەمنی بە ئاژانسەکەی وتووە، جیهادییەکان لەکاتێکدا سەریانهەڵداوەتەوە کە وڵات بە دۆخێکی سەختدا تێدەپەڕێت بەتایبەت پێکهێنانی حکومەتی داهاتوو لەگەڵ دابەزینی نرخی نەوت و زەقبوونەوەی کێشەکانی هەرێم و بەغدا لەسەر مووچە.\nچاودێران هۆشداری دەدەن لە داهاتوودا ڕێگا لەبەردەم داعش خۆشتر ببێت و چالاکیەکانیان بە شێوەیەکی فراونتر ئەنجام بدەن، ئەبو ڕەغیف پێیوایە هەرچەندە چەتەکانی داعش هێرشەکانیان فراوان بکەن، بەڵام توانای گەڕانەوەی هێزی جارانیان نییە.


<< < مەرقۆس 6 > >>\n١ عیسا ئەوێی بەجێهێشت و گەڕایەوە شارەکەی خۆی، قوتابییەکانیشی دوای کەوتن. ٢ کە بووە شەممە، لە کەنیشتدا دەستی کرد بە فێرکردنی خەڵک، زۆر لەوانەی گوێیان لێی گرتبوو سەرسام بوون.\nگوتیان: «ئەمە ئەمانەی لەکوێ بوو؟ ئەی ئەم داناییەی پێی دراوە و ئەم پەرجووانەی* لەسەر دەستی دەکرێن! ٣ ئەرێ ئەمە دارتاشەکەی کوڕی مریەم و براکەی یاقوب و یوسی و یەهوزا و شیمۆن نییە؟ خوشکەکانی لێرە لەلامان نین؟» جا ڕەتیان کردەوە.\n٤ بەڵام عیسا پێی فەرموون: «پێغەمبەر بێ ڕێز نییە، تەنها لە شار و لەنێوان خزم و لە ماڵی خۆی نەبێت.» ٥ ئیتر لەوێدا نەیتوانی هیچ پەرجووێک بکات، تەنها چەند نەخۆشێک نەبێت کە دەستی لەسەر دانان و چاکیکردنەوە. ٦ لە بێباوەڕی ئەوان سەری سوڕما. ئینجا بە گوندەکانی دەوروبەردا گەڕا و خەڵکی فێر دەکرد.\n٧ ئینجا دوازدە قوتابییەکەی بانگکرد، دوو دوو دەستی بە ناردنیان کرد و دەسەڵاتی پێدان بەسەر ڕۆحە پیسەکان.\n٨ ڕایسپاردن کە بۆ ڕێگا هیچ نەبەن جگە لە گۆچانێک، نە نان و نە توورەکە و نە پارە بۆ بەر پشتێن. ٩ بەڵکو پێڵاو لە پێیان بێت و دوو کراس لەبەر نەکەن. ١٠ پێی فەرموون: «لە هەر شوێنێک چوونە ماڵێک، لەوێ بمێننەوە هەتا ئەوێ بەجێدەهێڵن. ١١ ئەگەر لە هەر شوێنێکیش پێشوازییان لێ نەکردن و گوێیان لێ نەگرتن، لەوێ بڕۆنە دەرەوە و تۆزی پێتان بتەکێنن، بۆ شایەتی لەسەریان.»\n١٢ ئەوانیش چوونە دەرەوە و جاڕی تۆبەکردنیان دا. ١٣ ڕۆحی پیسی زۆریان دەرکرد و زۆر نەخۆشیان بە ڕۆن چەورکرد و چاکیان کردنەوە.\n١٤ شا هێرۆدس ئەمەی بیست، چونکە ناوی عیسا دەنگیدایەوە و دەیانگوت: «یەحیای لەئاوهەڵکێش لەناو مردووان هەستاوەتەوە، لەبەر ئەوە کاری پەرجوو لەسەر دەستی ئەو دەکرێت.»\n١٥ خەڵکی دیکە دەیانگوت: «ئەلیاسە.» هەندێکیش دەیانگوت: «پێغەمبەرێکە، وەک پێغەمبەرانی سەردەمی کۆن.»\n١٦ بەڵام هێرۆدس کە بیستی، گوتی: «یەحیایە، ئەوەی سەرم بڕی، ئەوە هەستاوەتەوە!»\n١٧ خودی هێرۆدس ناردبووی، لەبەر هێرۆدیای ژنی فیلیپۆسی برای، ئەوەی کە خواستبووی، یەحیای گرتبوو و لە زیندان بەستبوویەوە، ١٨ چونکە یەحیا بە هێرۆدسی دەگوت: «دروست نییە براژنەکەت بخوازیت.» ١٩ ئیتر هیرۆدیا زۆر ڕقی لێی دەبووەوە و دەیویست بیکوژێت، بەڵام نەیدەتوانی، ٢٠ چونکە هێرۆدس لە یەحیا دەترسا، دەیزانی پیاوێکی ڕاستودروست و پیرۆزە، دەیپاراست. کاتێک گوێی لێ دەگرت زۆر دەشێوا، حەزیشی دەکرد گوێی لێ بگرێت.\n٢١ دەرفەتێک ڕێککەوت، کاتێک هێرۆدس لە جەژنی لەدایکبوونی بۆ گەورە پیاوانی و فەرماندەکانی و ماقوڵانی جەلیل خوانی سازکرد. ٢٢ کچی هیرۆدیا هاتە ژوورەوە و سەمای کرد. جا هێرۆدس و ئەوانەی لەگەڵی پاڵیاندابووەوە دڵخۆشی کردن.\nپاشا بە کچەکەی گوت: «ئەوەی دەتەوێت لە منی داوا بکە، دەتدەمێ.» ٢٣ سوێندیشی بۆ خوارد: «هەرچیم لێ داوا بکەیت دەتدەمێ، ئەگەر نیوەی شانشینەکەشم بێت.»\n٢٤ ئەویش چووە دەرەوە و بە دایکی گوت: «داوای چی بکەم؟» گوتی: «سەری یەحیای لەئاوهەڵکێش.»\n٢٥ دەستبەجێ و بە پەلە هاتە ژوورەوە بۆ لای پاشا، داوای کرد و گوتی: «دەمەوێت ئێستا سەری یەحیای لەئاوهەڵکێشم لەسەر سینییەک بدەیتێ.»\n٢٦ پاشا زۆر دڵگران بوو. بەڵام لەبەر سوێندەکان و ئەوانەی لەگەڵی لەسەر خوان بوون، نەیویست ڕەتی بکاتەوە. ٢٧ پاشا یەکسەر پیاوکوژی نارد و فەرمانی دا سەری بهێنێت. ئەویش چوو و لە زیندان سەری بڕی، ٢٨ لەسەر سینییەک سەری ئەوی هێنا و دایە کچەکە، کچەش دای بە دایکی. ٢٩ قوتابییەکانی بیستیان، هاتن تەرمەکەیان هەڵگرت و لە گۆڕێکدا ناشتیان.\n٣٠ نێردراوان لە عیسا کۆبوونەوە، هەموو ئەوەی کردبوویان و فێریان کردبوو بۆیان گێڕایەوە. ٣١ ئەویش پێی فەرموون: «هەر خۆتان وەرنە شوێنێکی چۆڵ کەمێک پشوو بدەن.» لەبەر ئەوەی ئەوانەی دەهاتن و دەچوون زۆر بوون، دەرفەتی نان خواردنیان نەبوو.\n٣٢ ئیتر هەر خۆیان بە بەلەم چوونە شوێنێکی چۆڵ. ٣٣ بەڵام خەڵکێکی زۆر ئەوانیان لە کاتی ڕۆیشتندا بینی و ناسیاننەوە، لە هەموو شارەکانەوە پێکەوە بە پێ بەرەو ئەوێ ڕایاندەکرد و پێشیان کەوتن. ٣٤ کاتێک عیسا لە بەلەم دابەزی، خەڵکێکی ئێجگار زۆری بینی و دڵی پێیان سووتا، چونکە وەک مەڕی بێ شوان وابوون. دەستی پێکرد زۆر شتی فێرکردن.\n٣٥ کاتێک درەنگ داهات، قوتابییەکانی هاتنە لای، گوتیان: «ئەم شوێنە چۆڵە و ئێستا کاتیش درەنگە. ٣٦ بەڕێیان بکە، تاکو بچنە ئەم کێڵگە و گوندانەی دەوروبەر خواردن بۆ خۆیان بکڕن.»\n٣٧ بەڵام وەڵامی دانەوە: «ئێوە شتێکیان بدەنێ با بیخۆن.» پێیان گوت: «ئایا بچین بایی دوو سەد دینار* نانیان بۆ بکڕین و بیاندەینێ، تاکو بیخۆن؟»\n٣٨ ئەویش پێی فەرموون: «بڕۆن بزانن چەند نانتان هەیە.» کە زانییان گوتیان: «پێنج نان لەگەڵ دوو ماسی.»\n٣٩ ئینجا فەرمانی پێدان خەڵکەکە کۆمەڵ کۆمەڵ لەسەر سەوزە گیا دابنیشێنن. ٤٠ بە کۆمەڵ دانیشتن، سەد سەد و پەنجا پەنجا. ٤١ ئینجا پێنج نانەکە و دوو ماسییەکەی هەڵگرت و تەماشای ئاسمانی کرد، سوپاسی کرد و نانەکانی لەتکرد و دایە قوتابییەکانی تاکو لەبەردەمیان دایبنێن، دوو ماسییەکەشی بەسەر هەموویان دابەش کرد. ٤٢ هەموو خواردیان و تێر بوون. ٤٣ پاشان دوازدە سەبەتەی پڕ لە پەلکەنان و ماسییان هەڵگرتەوە. ٤٤ ئەوانەی لە نانەکەیان خوارد پێنج هەزار پیاو بوون.\n٤٥ دەستبەجێ عیسا قوتابییەکانی ناچار کرد سواری بەلەمەکە بن و پێشی بکەون بۆ ئەوبەری دەریاچەکە، بۆ شارۆچکەی بێت‌سەیدا، تاکو خۆی خەڵکەکە بەڕێ دەکات. ٤٦ کە خواحافیزی لێکردن، بۆ نوێژکردن چووە سەر شاخ.\n٤٧ کە ئێوارە داهات، بەلەمەکە لەناوەڕاستی دەریاچەکە بوو، عیساش بە تەنها لەسەر وشکانی بوو. ٤٨ کە بینی قوتابییەکانی بەهۆی سەوڵ لێدانەوە ماندوون، چونکە بایەک پێچەوانەیان بوو، لە بەرەبەیان هاتە لایان، بەسەر دەریاچەکەدا ڕۆیشت و ویستی لێیان تێبپەڕێت. ٤٩ بەڵام کاتێک بینییان بەسەر دەریاچەکەدا دەڕوات، وایانزانی دێوەزمەیە، جا هاواریان کرد، ٥٠ چونکە هەموو بینییان و پەشۆکان.\nئەو دەستبەجێ قسەی لەگەڵ کردن: «ورەتان بەرز بێ! منم. مەترسن.» ٥١ ئینجا بۆ لایان سەرکەوتە ناو بەلەمەکە و بایەکە وەستا. جا بە تەواوی سەرسام بوون، ٥٢ لەبەر ئەوەی لە پەرجووی نانەکان تێنەگەیشتن. دڵیان هەر ڕەق بوو.\n٥٣ کاتێک پەڕینەوە، هاتنە خاکی جەنیسارەت و لەنگەریان گرت. ٥٤ کاتێک لە بەلەمەکە دابەزین، خەڵک عیسایان ناسییەوە. ٥٥ بە پەلە ڕۆیشتن و دەستیان کرد بە هێنانی نەخۆشەکانیان بەسەر نوێنەکانیانەوە بۆ هەر شوێنێک کە دەیانبیست عیسای لێیە. ٥٦ بۆ هەر شوێنێک دەچوون، گوند، شار، کێڵگە، خەڵک نەخۆشەکانیان لە بازاڕ دادەنا و لێی دەپاڕانەوە کە تەنها دەست لە چمکی کراسەکەی بدەن. جا هەموو ئەوانەی دەستیان لێیدا چاکبوونەوە.


بەرهەم ساڵح بەجوڵە سیاسییەكانی سەرنجی هەموان بەلای خۆیدا رادەكێشێت\n13010 جار خوێندراوه‌ته‌وه\nشارپرێس: لوقمان حاجی قادر\nلەپێشینەیەكی سیاسی لەعێراق، كە 15 ساڵە ڕووینەداوە، بۆ جاری یەكەمە سەرۆك كۆمار لەسەرۆك وەزیرانی دەباتەوەو سەرنجی هەمووانیش بەلای خۆیدا ڕادەكێشێت.\nبەرهەم ساڵح، كە پێگەی سكای پرێس بە "سەرۆكە كوردە بەهێزەكە" لەراپۆرتێكدا ناوی بردووە، بەجوڵە سیاسییەكانی لەناوخۆی عێراق‌و دەرەوەش لە "عادل عەبدولمەهدی" سەرۆك وەزیران‌و كابینە وەزارییەكەی بردووەتەوە.\nپێگەكە لەراپۆرتەكەدا ئەوەشی بڵاوكردووەتەوە، كە ئەمە بەڵگەیە لەسەر ئەزموونی سیاسی بەرهەم ساڵح و "سەنگینییەكەی لەئاشنابوونی بەوردەكاری پڕۆتۆكۆڵی سیاسی و زانیاری فراوانی سەبارەت بە ڕەفتاركردن وەك سەرۆك كۆمار".\nهەروەها ئەوەشی نووسیوە، "بێ سێ و دوو تەواو لەوە دڵنیاین، كە ئەستیرەی بەرهەم ساڵح لەگەشانەوەدایە و توانیویەتی بەسەر هاوڕێیانی كار-یدا سەركەوێت، كە بەڕوونی دیارە لەكاتی وەرگرتنی پۆستەكانیان سەریان لێدەشێوێت".\nهاوكات ئەو پێگە ئەلیكترۆنییە باسی لەمحەمەد حەلبوسی سەرۆكی پەرلەمانی عێراقیش كردووەو بڵاویكردووەتەوە، ئەو لێدوانی نابەرپرسانەیدا سەبارەت بەبەخشینی "3 ملیۆن دینار" بۆ كرێی خانووی پەرلەمانتاران، كە شێلگیریش بوو لەسەر ئەم پرسە و ئەمەی بۆ هەموو پەرلەمانتاران بەپەسەندزانی.\nباسی لەوەش كردووە، كە بڕیارەكەی حەلبوسی خەڵكی عێراقی نیگەران كردووەو ئاستی جەماوەریشی دابەزاندووە، ئەمە جگە لەوەی جەماوەر لە "عادل عەبدولمەهدی" سەرۆك وەزیر نائومێدبوون، كە تائێستا هیچ گۆرانكارییەكی ئەنجامنەداوە.\nهەموو ئەمانەش لەكاتێكدا ڕوودەدات، كە گەندەڵی گەیشتووەتە ئاستێكی مەترسیدار لەنێو ڕیزەكانی دەسەڵات، لەكاتێكدا حكومەتیش بەتەواوی پێكنەهێنراوە.\nپێگەكە جەختی لەوەش كردووەتەوە، كە بەرهەم ساڵح لەناو ئەو كێشانەدا، بەئەوپەڕی متمانەوە بە "شێوازێكی ورد و حساب بۆكراو، لەگەڵ وەرگرتنی پۆستی سەرۆك كۆمار هاتە ناوشەقامی عێراقییەوەو بە تایبەتیش بەغدا، ئەو چالاكییە سیاسییەكانی خۆی گورجوگۆڵانە دەستپێكرد".\nبەرهەم ساڵح لەدوای چوونە شەقامەكانی بەغداو سەرنجراكێشانی میدیاكان بەلای خۆیدا، چەند رۆژێكیشە دەستی بەچەند سەردانێك بۆ وڵاتانی كەنداو كردووە، لەوانەش چووەتە كوێت‌و ئیمارات‌و ئوردن‌و ئێران‌و بڕیارە سەردانی سعودییەش بكات.\nسەرچاوەكان باس لەوە دەكەن، كە بەرهەم ساڵح بەم سەردانانەی مەبەستییەتی نیوەندگیرییەكی هەرێمی بەئاگاداری ئەمریكا بۆ پرسی ئاشتی لەناوچەكەدا ئەنجامبدات.\nئەمە لەكاتێكدایە بەپێی دەستوور، سەرۆك كۆمار دەسەڵاتێكی پرۆتۆكۆڵی هەیەو توانای هیچ بڕیارێكی نییە، بەڵام سەرۆك وەزیران، كە هاوكات فەرماندەی گشتی هێزە چەكدارەكانە، تەواوی دەسەڵاتەكانی جێبەجێكردنی لەبەردەستدایە.


وەک پێداچوونەوەی ١٩:٠٠، ٢٤ی تشرینی یەکەمی ٢٠١٨\n٢ بایت زیاد کرا ، ٢ years ago\n←شیکردنەوەی سوودمەندییەکان: چاکسازی (بچووک)\nدوایین پێداچوونەوەی ١٩:٠٠، ٢٤ی تشرینی یەکەمی ٢٠١٨ (بینینی سەرچاوە)\nب (←شیکردنەوەی سوودمەندییەکان: چاکسازی (بچووک))\nئەگەر [[Special:UserLogin/signup|ھەژمارێک درووستبکەی]]، دەتوانی [[ویکیپیدیا:سیاسەتی ناوی بەکارھێنەر|ناوێکی بەکارھێنەری]] بۆ خۆت ھەڵبژێری بە مەرجی ئەوەی لەبەردەستدا بێت و تاک بێت. کاتێ لەژوورەوە بیت و دەستکارییەک دەکەی، ئەوە دەلکێ بەو ناوەوە. ئەمە بەو مانایە کە تەواوی کرێدیتی بەشدارییەکەن بۆ بەکارھێنەر دەمێنێتەوە (ئەمە لەکاتێکدایە کە ئەگەر لەژوورەوە نەبیت، دەستکارییەکان بەناوی ناونیشانێکی ئای-پی دەلکێن). ھەروا دەتوانی بە کرتەکردنەسەر "بەشدارییەکانم" لە سەرەوە لای چەپ، ھەموو بەشدارییەکانت ببینی؛ تەنھا کاتێ لەژوورەوە بیت ئەو بەستەرە بەرچاوت دەکەوێ.\nدەبیتە خاوەن پەڕەیەکی تایبەت بە خۆت، کە [[ویکیپیدیا:پەڕەی بەکارھێنەر|پەڕەی بەکارھێنەری]] ناوە، ئەو شوێنەی کە دەتوانی پوختەیەک سەبارەت بە خۆت بنووسی. لەکاتێکدا کە [[ویکیپیدیا:ویکیپیدیا چی نییە#ویکیپیدیا پیشکەشکەری خزمەتگوزارییە سەرھێڵەکان نییە|ویکیپیدیا خزمەتگوزاریی تۆمارکردنی ماڵپەڕ]] نییە، دەتوانی لەوە سوودوەربگریت بۆ ناساندنی خۆت یا کۆکردنەوەی ئەو شتانەی لالات بەنرخن، وەک وێنەکانی سەر ویکیپیدیا یان وتارەکان.\nدەبیتە خاوەن پەڕەیەک لێدوانی تایبەت بە خۆت کە [[یارمەتی:بەکارھێنانی پەڕەکانی وتووێژ|لێدوانی بەکارھێنەری]] ناوە و دەتوانی بۆ پێوەندی لەگەڵ کەسانی دیکە سوودی لێوەربگریت. کاتێ کەسێک شتێک لەوێدا بنووسێت ئاگادار دەکرێیتەوە. ئەگەر بڕیارتدا کە ئیمەیل دیاری بکەی، ئەوە بەکارھێنەران دەتوانن جگە لە پەڕەی لێدوان، ئیمەیلت بۆ بنێرن. ناونیشانی ئیمەیلەکەت نەناسراو دەبێت و کەس نازانێ چییە.\nوەرگیراو لە «https://ckb.wikipedia.org/wiki/تایبەت:MobileDiff/593383»


📅 02-11-2014 رێکەوت و رووداو (کڕۆنۆلۆژیا)\n📅 کاتی تۆمارکردن Nov 2 2014 5:02PM\nباشووری کوردستان - قەڵای هەولێر چووەتە ناو لیستی [ زۆرتر... 👁] ✖ ✖ ✖ 0 0 ✔ 74% ✍ ر.س. 2-11-2014 17:02:58\n👁 ئەم بابەتە 12,733 جار بینراوە\n📅 1297 رێکەوت و رووداو (کڕۆنۆلۆژیا)\n👁 ئەم بابەتە 4,675 جار بینراوە\n- هەرای نێوان مەگۆلەکان و گاورەکانی نێو قەڵای هەول [ زۆرتر... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:19:20\n📅 1800 رێکەوت و رووداو (کڕۆنۆلۆژیا)\n- لە سەرەتای ئەم سەدەیەدا، ژمارەی شێخەکانی کوردستا [ زۆرتر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:19:26\n👁 ئەم بابەتە 10,687 جار بینراوە\n👁 ئەم بابەتە 10,980 جار بینراوە\n📅 27-03-2004 رێکەوت و رووداو (کڕۆنۆلۆژیا)\n- بەستنی کۆنگرەی نۆژەنکردنەوەی قەڵای هەولێر لە شار [ زۆرتر... 👁] ✖ ✖ ✖ 0 0 ✔ 80% ✍ هـ.ب. 30-8-2010 11:21:33\n📅 27-03-2013 رێکەوت و رووداو (کڕۆنۆلۆژیا)\n📅 کاتی تۆمارکردن Mar 27 2013 10:18AM\n👁 ئەم بابەتە 4,766 جار بینراوە\n- لە نزیک قەزای حەویجە بۆمبێک بە کاروانی ئۆتۆمبێلە [ زۆرتر... 👁] ✖ ✖ ✖ 0 0 ✔ 76% ✍ هـ.ب. 27-3-2013 10:18:21


کوردیپێدیا - پارێزگای هەولێر کاتەکانی هاتووچۆ و کردنەوەی فرۆشگەکانی بۆ هاونیشتمانیان دیاریکرد\n📝 پارێزگای هەولێر کاتەکانی هاتووچۆ و کردنەوەی فرۆشگەکانی بۆ هاونیشتمانیان دیاریکرد | پۆل: بەڵگەنامەکان | زمانی بابەت: 🏳 کوردیی ناوەڕاست\nپارێزگای هەولێر کاتەکانی هاتووچۆ و کردنەوەی فرۆشگەکانی بۆ هاونیشتمانیان دیا...\nکاتەکانی هاتووچۆی ئۆتۆمبێل و کردنەوەی فرۆشگەکان بۆ هاونیشتمانیان بەم شێوەیەی خوارەوە دەبێت:\nکاژێر 6ی بەیانی بۆ کاژێر 12ی نیوەڕۆ بەم شێوەیە دەبێت:\n- ئۆتۆمبێلی دابەشکردنی غاز و تەنکەری زێراب و ئاوەڕۆی پیسی ماڵان دەتوانن لەو کاتەدا هاتووچۆ بکەن.\n- ئۆتۆمبێڵی ماست و بەروبوومی ئاژەڵی لە گوندەکانەوە بۆ قەزا و سەنتەری شارەکان.\n- دووکانی فرۆشتنی سەوزە و میوە.\n- فەرمانبەرانی دارایی و بانک و گەنجینەی حکومەت بەمەرجێک ناسنامە و خشتەی کاریان لەلابێت.\n- بارهەڵگری تایبەتی گۆشتی سەربڕخانەکان و گۆشتفرۆشی ئاژەڵی.\n- هەڵگرانی مۆڵەتی فەرمیی کشتوکاڵی، بنە تۆو، قڕکەر و پەین.\n- سەربڕخانەی مریشک، تەنیا پێنج ئۆتۆمبێلیان رێگەیان پێدەدرێت.\nکاژێر 12ی نیوەڕۆ تاوەکو کاژێر 6ی ئێوارە بەم شێوەیە دەبێت:\n- نووسینگەکانی ئاڵوگۆڕی دراو و بانکە ئەهلییەکان، تەنیا رۆژانی دووشەممان و چوارشەممان.\n- ئۆتۆمبێلی تایبەت بە گواستنەوەی دەرمانی کۆگاکان بۆ دەرمانخانەکان.\n- ئۆتۆمبێلی تایبەت بە گواستنەوەی خۆراک و کەرەستەی پاککەرەوە بۆ مارکێتەکان.\n- کۆمپانیاکانی گەیاندنی دیلیڤەری (پۆستە و بەرید).\nهاوکات ئاماژەی بەوەش کرد، لە کاژێر 6ی ئێوارە بۆ 12ی شەو هیچ هاتووچۆیەک نابێت و هاتووچۆ بەتەواوی قەدەخەیە جگە لەو لایەنانەی رێگەپێدراون.\nکاژێر 12ی شەو بۆ کاژێر 6ی بەیانیش هاتووچۆ بەم شێوەیە دەبێت:\n- ئۆتۆمبێلی گواستنەوەی گازی مۆلیدە ئەهلییەکان و کردنەوەی گۆڕەپانی گازفرۆشەکان.\n- کارمەندانی ڤێتێرنەری و پرۆژەکانی سامانی ئاژەڵ و کشتوکاڵی، چوون بۆ باخداری و کاروباری کشتوکاڵی و هەنگداری.\n- گواستنەوەی بەشە خۆراکی بریکارەکانی خۆراک (بایع).\nئەو لایەنانەش کە قەدەخەی هاتووچۆ نایانگرێتەوە بەم شێوەیە دەبێت:\n- پزیشکان و کارمەندانی تەندروستی بەمەرجێک لە ئەرکدا بن.\n- ئەو ئۆتۆمبێلانەی نەخۆشی درێژخایەن و بەڵگەی تەواویان پێیە.\n- دەزگاکانی راگەیاندن بە مەرجێک پاڵپشتیی دەزگاکەیان پێبێت.\n- ئۆتۆمبێلەکانی خزمەتگوزارییە گشتییەکانی وەکو ئاو، کارەبا، شارەوانی و هەڵگری تابلۆی حکومی بەمەرجێک لە ئەرکدابن.\n- ئۆتۆمبێلەکانی فڕێدانی زبڵ و خاشاک.\n- ئۆتۆمبێلی کۆمپانیای نەوت و گەیاندن و پەیوەندییەکان بە رەزامەندیی وەزارەتی ناوخۆوەزارەتی ناوخۆ.\n- کارمەندانی کۆمەڵگەی نێودەوڵەتیی حاجی ئۆمەران و فڕۆکەخانەی نێودەوڵەتیی هەولێرهەولێر بەپێی خشتەی کار و ناسنامەکانیان.\n- کارمەندانی خانەکانی بەساڵاچوون و نێوجەوانان.\n- شێڵتەری ئافرەتان و بەندینخانەی گەوران و کارمەندانی کەشناسی بە ناسنامەوە.\n- هێزەکانی پێشمەرگە، ناوخۆ و پۆلیس، ئاسایش، زێرەڤانی، پۆلیسی هاتووچۆ و پاسەوانی سنوور و سەرجەم هێزەکانی دیکە بەمەرجێک لە ئەرکدا بن.\n#وەزارەتی ناوخۆ | #هەولێر | #06-04-2020 |\n➕ ئەم بابەتە لەلایەن: (بەناز جۆڵا)ەوە لە: Apr 6 2020 7:44PM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Apr 6 2020 7:44PM باشترکراوە


09:58 شه‌ممه 06 نیسان 2019\nتا دێت پەیوەندییەکانی ئەمریکا و ئێران بەرەو خراپی دەچێت و لە نوێترین پێشهاتدا چەند بەرپرسێکی ئەمریکی بە ئاژانسی هەواڵی رۆیتەرزیان ڕاگەیاندووە “ئەمەریکا نیازی هەیە سوپای پاسدارانی ئێران بخاتە لیستی تیرۆرەوە”.\nئەو بەرپرسانە ئەوەشیان ئاشكراکردووە، ڕۆژی دووشەممەی داهاتوو ئەمریکا بە فەرمی بڕیارەکەی ڕادەگەیەنێت.\nئەگەر ویلایەتە یەکگرتووەکانی ئەمریکا هەنگاوێکی لەو شێوەیە بنێت، ئەوە بۆ یەکەمجار دەبێت سوپای فەرمی وڵاتێک بخاتە لیستی تیرۆرەوە.\nئەو بەرپرسانە ترسی خۆشیان نەشاردەوە لەوەی بڕیارەکەی ئەمەریکا مەترسی بۆخۆشیان دروست بكات،، چونکە رەنگە وڵاتە نەیارەکانی ئەمەریکا کاردانەوەیان هەبێت و بە هەمان شێوە سوپای ئەمەریکا بخەنە لیستی تیرۆرەوە.\nتا ئێستا وەزارەتی بەرگری ئەمەریکا و کۆشکی سپی هەواڵەکەیان پشت راستنەکردووەتەوە و هاوکات ڕەتیشیان نەکردووەتەوە، بەڵام ئەگەر بڕیارەکە بەفەرمی ڕابگەیەندرێت، “جەنگی” ئەمەریکا و ئێران دەخاتە قۆناغێکی نوێوە.\nلە ساڵانی رابردوو، ئەمەریکا چەند لق و بەشێکی سوپای پاسدارانی وەک تیرۆرست ناساندووە، بەڵام یەکەمجارە بیەوێت تەواوی سوپاکە وەک تیرۆرست بناسێنێت.\nلە ساڵی 2017 محەمەد عەلی جەعفەری، فەرماندەی سووپای پاسداران وتبووی”ئەگەر ترەمپ هەنگاوێکی وا بنێت و بیەوێت سوپای پاسداران وەک تیرۆرست بناسێنێت، ئەوا سوپای پاسداران لە تەواوی جیهاندا وەکو داعش دەڕوانێتە سوپای ئەمەریکا”.\nسوپای پاسدارانی کۆماری ئیسلامی ئێران هێزێکی سەربازییە و لە نزیکەی 125 هەزار سەرباز پێکهاتووە و هاوکات خاوەنی هێزی ئاسمانی و دەریاییە، محەمەد عەلی جەعفەری، فەرماندەی سوپاکەیە و فەرمان لە ئایەتوڵڵا خامنەیی، ڕێبەری باڵای شۆڕشی ئێران وەردەگرن.\nڕاستى بوونى “دەرمانى ماوە بەسەرچوو” لە دەرمانخانەى دایک\nقایمقامیەتى سلێمانى دەرمانخانەکەى داخست\n14:33 شه‌ممه 28 کانونی یەکەم 2019\n08:36 شه‌ممه 04 كانونی دووه‌م 2020\nبەغدا؛ هێرشى ئاسمانى کرایە سەر کاروانێکى حەشدى شەعبى


(فاوڵ)ەکانی شارەوانی قەڵادزێ\nشارەوانی قەڵادزێ وەکوو ھەر شارەوانی و دەزگایەکی فەرمی دیکەی حکوومەت، بێ کەموکورتی نییە، کارەکانیشی ھەمووی باش و جێی دەست خۆشی نین، ھەڵەی گەورە و زەقیش ئەنجام دەدات، بازنەی گەندەڵیش تیایدا فراوانە.\nلێرەدا ھەوڵ دەدەم، بە زنجیرە باسی ئەو کار و پڕۆژانە بکەم کە شارەوانی قەڵادزێ دەیەوێ وەکوو خزمەتکردنی ھاووڵاتیان نیشانی خەڵکی بدات، بەڵام بەپێچەوانەوە، ئەو کار و پڕۆژانە دواجار نەک ھەر بە خزمەت ناشکێتەوە بەڵکوو گرفتە ژینگەییەکانیش زیاتر دەبن.\nبڕیاری گواستنەوەی زبڵی قەڵادزێ لە (سەرنێڵ)ەوە بۆ نزیک گوندی(کۆشکەڵە)، بڕیارێکی ھەڵە و نابەجێ و بێ سودە، نە چارەسەری کێشەی ژینگەیی دەکات، نە سیما ناشیرینەکانی شاریش دادەپۆشێت.\nبە بڕیارێکی شارەوانی قەڵادزێ، شوێنی ژێرخاک کردنی زبڵی قەڵادزێ، لە (سەرنێڵ)ی باشوری قەڵادزێوە گواسترایەوە بۆ نزیک گوندی(کۆشکەڵە) لە باکوری قەڵادزێ.\nبیانووی شارەوانی، ئەوە بووە کە لەکاتی باران باریندا، پیسایی زبڵەکە تێکەڵی پڕۆژەی ئاوی خواردنەوەی دانیشتوانی قەڵادزێ دەبێت لە پڕۆژەی ئاوی(خاس)دا.\nبێگومان ڕێگاگرتن لە پیس بوونی ئاوی خواردنەوەی دانیشتوانی شار، ھەنگاوێکی ئیجابی و باشە، ئەوەش ئەرکی شارەوانی و ھەموو لایەنە پەیوەندیدارەکانە کە ڕێگری بکەن لە پیس بوونی ئاوی ماڵان.\nبەڵام، ناکرێ بۆ نەھێشتنی کێشەیەک، بازنەی کێشەکان فراوانتر بکرێت و کێشەکان زیاد بکرێن.\nشارەوانی قەڵادزێ، مەبەستی بووبێت یان نا، لەپێناوی چارەسەری کێشەیەک، بازنەی کێشە ژینگەییەکانی دەڤەرەکەمانی فراوانتر کردووە.\nنایلۆن، بوتڵی پلاستیک و ھاوشێوەکانی، بۆماوەی ساڵانێکی زۆر لەناو ژینگەدا دەمێننەوە.\nلەناو بوتاڵی پلاستێکیدا، ماددەیەکی مەترسیدار بوونی ھەیە بەناوی( Bisphenol A - بیسفنوڵ ئەی).\nکاتێک ئەو بوتڵانە لەناو ژینگەدا فڕێدەدرێن، دواتر ئەو ماددەیە تێکەڵ بە خاک دەبێت، پاشان بەھۆی باران و لافاوەوە لە شوێنێکەوە بۆ شوێنێکی دیکە دەگوازرێتەوە، تێکەڵی ڕووبار و دەریاکان دەبێت، دەچێتە ناو جەستەی گیان لەبەرانی دەریایی، لەڕێگای خاکەوە دەچێتە ناو ئەو گیا و ڕووەکانەی مرۆڤ بۆ خواردن کەڵکیان لێ وەردەگرێت، پاشانیش دەچێتەوە ناو جەستەی مرۆڤەکان، بەوھۆیەشەوە، کێشە تەندرووستییەکان لەلایەک و کێشە ژینگەییەکانیش لەلایەکی ترەوە زیاتر و زیاتر دەبن کە بە ئاسانی قەرەبوو ناکرێتەوە.\nکەواتە دەکرێ بڵێین، شارەوانی قەڵادزێ بوەستە!، چاکی مەکە با خراپ نەبێ!..\n"ڕیسایکلین" یەکێک لە ڕێکارە ھەرە گونجاوەکانە بۆوەی پاشماوەی زبڵ و خاشاکی فڕێدراو سەرلەنوێ بەکار بێنینەوە و ژینگەیش پاک و خاوێن ڕابگرین.\nدەبێ زبڵ و خاشاک لێک جیا بکرێتەوە. بۆنموونە:\nکاغەز و کارتۆن بەجیا، پلاستیک بەجیا، شووشە بەجیا، کانزاکان بەجیا، ھەروەھا شتە فڕێدراوەکانی دیکەش ھەموویان لەیەکتر جیا بکرێنەوە، لەشوێنێکدا کۆبکرێنەوە و بیر لەوە بکرێتەوە کە لەڕێگای دامەزراندنی کارگەیەکی(ڕیسایکلین)ەوە، سەرلەنوێ ئەو بەرھەمانە بەکا بێنینەوە.\nشارەوانی قەڵادزێ، لەجیاتی ئەوەی بەشێوەیەکی نا زانستی و نەگونجاو زبڵ و خاشاکەکە ژێرخاک بکات، دەبێ بیر لەوە بکاتەوە کارگەیەکی(ڕیسایکلین)دابمەزرێنێت.\nھەر بەو پارە و بوودجەیەی لەشتی بێ نرخدا خەرجی دەکات، ھەروەھا بە دیاریکردنی بڕێک پارە، دەتوانێ ئەو کارگەیە دابمەزرێنێت.\nبەمەش ھەم ژینگەمان پاک و تەندرووست دەبێت، ھەمیش تەندووستی جەستەییمان پارێزراو دەبێت.\nدانانی ڕیسایکلین، بە ڕواڵەت کەمێک ئەستەم و قورس دێتە بەرچاو، بەڵام ئەگەر ھەنگاوی پڕاکتیکی بۆ بھایژرێت، بێگومان کارەکە لە ئەستەم و نەکردە دەردەچێت و بەشێوەی فێعلی و کرداری لەسەر زەمینی واقیع دەیبینین.\n١٤/ ٧/ ٢٠١٩\nبۆ ئەو بەشەی نووسینەکەم کە باسی ماددەی (Bisphenol A - بیسفنوڵ ئەی) دەکات، سوودم لەو لینکە فارسییەی خوارەوە وەرگرتووە:


7/20/2021 9:35:00 PM 166 جار خوێندراوەتەوە\nمرۆڤ و مانا دووانەن. نە مرۆڤ بێ مانا ئەیکرێ و نە مانا بێ مرۆڤ ئەیکرێ. ڕەنگە جیاوازی مرۆڤ و بوونەوەرەکانی تر، هەر ئەوەبێ کە بۆ مرۆڤ، تەنیا "بوون" بەس نیەو ئەبێ ماناش هەبێ و "بوون و مانا" پێکەوە ئەبنە ژیان. بەڵام بۆ بوونەوەرەکانی تر، تەنیا "بوون" کافییەو مانا پێویست نیە. بەردێك و دارێك و پشیلەیەك، هەر بە "بوون" ئەژین و پێویستیان بە حیکایەت نیە. بەڵام مرۆڤ بە بێ حیکایەت ناژی و حەقیقەتیش نەبێ، بە وەهم ئەیژەنێ، بەس نەکەوێتە بۆشایی ماناوە!\nئەم کەڵکەڵەی مانایەش، ئیتر ئەمانبا بەرەو ئەوەی کە لە ڕێگەی زانستەوە، مانا مادییەکان بدۆزینەوەو لە ڕێگەی فەلسەفەوە، مانا فیکرییەکان دابهێنین و لەڕێگەی ئایینەوە مانا ڕۆحییەکان وەرئەگرین و لەڕێگەی هونەریشەوە ئەوە بڵێین کە ناوترێ.. تەنانەت پووچگەراییش، هەر چیرۆكێکەو هەر گەڕان بۆ مانا، هەنێکمانی گەیاندوە بەوێ و بە ئایدۆلۆژیای هیچ!\nئەم تینوێتییەش بۆ مانا، ئەگەر بەشێکی بۆ وەڵامی پرسیارە وجودییەکان بێت، بەشەکەی تری بۆ وەڵامی پرسیارە ئەخلاقییەکانە. یەعنی مرۆڤبوون دوو بەشە، بەشێکی چوونە دەرەوەو کەشفکردن و زانینی دنیای دەرەوەیە. بەشەکەی تری هاتنە ناوەوەو ناسینی خۆتە وەکو بوونەوەرێکی فەزیلەتمەندو بەرپرسیار.\nمادام دینیش مانای هێناوەو وەڵامی پرسە وجودی و ئەخلاقییەکانی پێیە، کەواتە بێمانایی و نائەخلاقییەت ناکرێ دینبێ. ئەمەش پێوەرێکی باشە بۆ جیاکردنەوەی ئەوەی کە دینە، لەوەی کە کراوە بە دین!\nلە هاوکێشەی مرۆڤ و مانادا، فەهمی مرۆڤ گەشەی زۆری کردووەو بە فەهمی ئێستای مرۆڤیش، "قوربانیی" ناکرێ دین بێت. چونکە هەم بێمانیی و هەم نائەخلاقیەتیشی تێدایە. ئەکرێ شتەکە تقوسی دینێکی وەثەنی لۆکاڵی بێت و سەر بە فەهمی کۆنی مرۆڤ بێت، بەڵام ناکرێ هی فەهمی ئێستای مرۆڤ و هی خودایەکی گەردوونی بێت، کە هەم چاکەی ڕەهایەو هەمیش بێ نیازە. ئەکرێ ئەم فۆڕمە لە قوربانیی، لە سەردەمێکدا مانایەکی هەبووبێ، بەڵام دواتر ماناکەی نەماوەو فۆڕمەکەی تەقدیس کراوە. دەی بێ ماناییەکەش هەر ئەمەیە، چونکە تەقدیسی فۆڕمی شتێك، ماناکەی ئەخاتە پەراوێزەوەو لە وەسیلەوە ئەیکات بە ئامانج، ئەمەش ئەیباتە ناو نائەخلاقییەت!\nئەگەر قوربانیی لە جەوهەردا مانایەکیشی مابێت، فۆڕمەکەی بێماناو نائەخلاقییەو ئەبێ بگۆڕدرێت. یەعنی کە تۆ لە شارێکدا قەسابخانەت هەیە، ئەکرێ حەیوانەکان لەوێ سەربڕدرێن و گۆشتەکە بە پاکی و بە ئامادەیی بگاتە دەستی تۆو تەنیا تەوزیعیکەیت، نەك ئەوەی ماڵ و کۆڵانەکان بکەین بە قەسابخانەو جۆگەلەی خوێن، کە ئەمە جگە لە زیانی تەندروستی و نەفسی و پیسکردن، دیمەنێکی تەواو نائەخلاقییشە بە فەهم و ئەخلاقی ئێستای مرۆڤ!\nبۆ ئەوەی حەساسیەتی ئایدۆلۆژی دروست نەبێ، با لە باسی قوربانییەوە بچین بۆ باسی "کیتۆ". برادەرێك وتی کۆمێنتت چیە لەسەر کیتۆ. زۆر بەسادەیی وتم: ئەگەر کیتۆ ئەوەبێ کە وەکو گورگ بەس گۆشت بخۆیت و دایمە دان و کەڵبەت لە خوێن و گۆشتابێت، ئەوە سیستەمێکی تەواو نائەخلاقییە. چونکە گەڕانەوەی سفرەو خوانی مرۆڤە، بۆ قۆناغی جەنگەڵ و بۆ پێش دۆزینەوەی دانەوێڵەو چاندن!\nئەخلاق ڕێژەیی نیەو لە هەموو کات و شوێنێکدا، چاکبوون هەر چاکبوونە. بەڵام بە کشانی فەهمی مرۆڤ، مرۆڤبوونیش ئەکشێ و ئیتر تۆ لەناو خۆتدا، ناوچەی ئەخلاقیی نوێ ئەدۆزیتەوە، کە دۆزیشتەوە، ئیتر بەرامبەری بەرپرسیاریت و ناتوانێ خۆتی لێگێلکەیت. ئا لێرەشەوە دەنگێك لەناوەوەی خۆتەوە پێتئەڵێ، کاتێ کە مرۆڤ، دوای ملیۆنان ساڵ، گەیشتە قۆناغی فرەخۆریی، نابێ بگەڕێتەوە بۆ گورگایەتی و "تەنیا گۆشتخۆریی"!\nکاتێ کە مرۆڤی سەرەتایی دەستی کرد بە گۆشتخواردن، لاسایی ئاژەڵە دڕندەکانی کردەوە، بەڵام مرۆڤ تەنیا ئاژەڵێکی لاساییکەرەوە نیە، بەڵکو داهێنەریشەو ئەتوانێ ئەگەرەکانی بەردەمی خۆی فراوان بکات. (کێشەم لەگەڵ گۆشتخواردن نیەو خۆم چاکی ئەخۆم) کێشەکەم لەگەڵ "تەنیا گۆشتخۆرییە"و ئا لێرەوە کیتۆ ناچی بە عەقڵما. ئاخر گورگ دیلی سروشتی خۆیەتی و ناتوانێ سفرەی خۆی بگۆڕێت، بەڵام مرۆڤ کە ئاگاو ئازادەو ئەتوانێ فرەییخۆربێ و ڕووەکخۆربێ، ئیتر "تەنیا گۆشخۆریی" بێمانایەو کێشەی ئەخلاقی تێدایە.\nئەگەر دین یەکێ لە سەرچاوەکانی مرۆڤە بۆ دەستکەوتنی مانا، کەواتە مرۆڤی دینیی، ئەبێ لە هەموو کەس هەستیارتربێ بەرامبەر بێمانایی. ئەگەر دین سەرچاوەیەکی وەڵامدانەوەی پرسیارە ئەخلاقییەکانبێ، ئەبێ مرۆڤی دینیی لە هەموو کەس وریاتربێ لەوەی کە نەکەوێتە گۆشەیەکەوە، کە نیشانەی پرسیاری ئەخلاق و فەزیلەتی لەسەر بێت!\nیەعنی لەڕاستیدا بێمانییەکانی ناو چوارچێوەی دین، ئەبێ دینییەکان خۆیان بیخەنە بەر نەشتەر، نەك خەڵکی ترو دژەدینەکان. یەعنی ئەگەر تۆ، دین وەکو سەرچاوەیەکی ماناو ئەخلاق بناسیت، ئیتر پاککردنەوەو کسکدانی ماڵەکە لە شتی بێماناو نائەخلاقیی، کاری تۆیە نەك هی کەسێکی دەرەوەی ماڵەکە. لەڕاستیدا کارە ڕاستەقینەکەی مرۆڤی دیندار، ڕەخنەی دینییە، نەك شەڕو بەرگری دینیی. ماڵەکە بە ڕەخنەو بیرکردنەوە ئەپارێزرێ نەك بە دەمارگیریی ئایدۆلۆژیی. یەعنی ئەگەر دین، عەقڵی بیرکەرەوەو ڕەخنەیی بۆ دروستکردی، ئیتر تۆ لەسەر ڕێگا گەردوونییەکەی ئیبراهیمیت و ئەگەریش عەقڵی شەڕو ڕق و بەرگری کوێرانەی بۆ دروستکردی، ئەوە لەسەر دینی کاهینەکەی گەڕەکی خۆتانیت!\nکێشەکە ئەوەیە تەقدیسی قوربانیی، ڕەبت ئەکرێتەوە بە ئیبراهیمەوە، لەکاتێکا ئیبراهیم ڕەمزی پرسیارو گومان و گفتوگۆو هۆشیاری ئینسانەو ناکرێ شتێکی ناعەقڵانی بلکێنرێ بەوەوە!\nقورئان ئەڵێ من تبیانی هەموو شتێکم، لەولاشەوە تۆپەکە ئەخاتەوە ساحەی خۆت و بەردەوام داوای تەعەقول و تەفەکورت لێ ئەکا. یەعنی تبیانی هەموو شتێك بە قورئانیشەوە، لەناو عەقڵ و بیرکردنەوەی خۆتدایەو تۆ کە بیرناکەیتەوە، ئیتر حەقیقەتی ناو قورئان و دەرەوەی قورئان، بە تۆ چی؟\nجەژن لەوێدا کە شتێکی دینییەو هەڵگری مانایەکی ڕۆحانیی و ئارامبەخشە، سەر سەرمان. لەوێشدا کە شتێکی کۆمەڵایەتییەو مایەی خۆشی و خۆشەویستی خەڵکەکانە، ئەویش بان چاو. بەڵام لەوێدا کە شتێکی تەواو ناڕۆحی و نائینسانی و ناخواییە، ئەوەیان بۆ جەهەنەم. شتێك کە خودایی بوو، ئیتر گەردوونییشەو لەوێدا ژیانی بەشێکی زیندەوەران لەسەر حسابی مەرگی بەشێکی تری زیندەوەران نیە، چونکە خودا خودای هەموویەتی. ناکرێ شتێك خوایی بێت و مانایەکی بەرزی ڕۆحی و ئینسانیی تێدا نەبێت، دەی قوربانیی تێیدانییە، خۆ بە زۆر نیە!\nکاتێکیش کە بە زۆر بیلکێنیت بە خوداوە، ئیتر ئەوە هەر پێشێلی ئەخلاقیەت و عەقڵانیەتی ئێستای ئینسان نیە، هەر پێشێلی دەروون و دنیای ناوەوەو هەر پێشێلی ژینگەو دنیای دەرەوە نیە، بەڵکو پێشێلی دینیشەو گرگنیی و قەزەمییە بۆ خودا، کە داوایەکی وای هەبێت و شتێکی وا قێزەون بدرێتە پاڵی. ئاخر دەستهێنان بە سەری پشیلەیەکداو ناندان بە سەگێك و ئاودان بە باڵندەیەك، ئەمە خواداش نەیوتبێ هەر خوداییە، چونکە ڕەهەندێکی ڕۆحیی تێدایە. بەڵام کوشتنی بەکۆمەڵی مەڕو مانگا، چ ڕۆحانیەتێکی تێدایە؟\nدوو ئاژەڵ لەناو ئێمەدا هەیە، قوربانیی ڕاستەقینە سەربڕینی ئەو دوو ئاژەڵەیە. یەکەمیان سەربڕینی بەشە غەریزییەکەی خۆمانە کە لێرەدا ئێمەش هەر ئاژەڵین وەکو هەموو ئاژەڵەکانی تر. سەربڕین بە مانای کەبت و چەپاندن و شەڕکردن لەگەڵ سروشتی خۆتدا نا، کە دنیایەك گرێ و نەخۆشیی ئەهێنێ و خراپتری ئەکات. بەڵکو بە مانای هاوسەنگی و مەعقولیەت و ئەوەی کە نەیەڵین ئەم بەشە سەرکەوێ بەسەر بەشە مرۆیی و عەقڵییەکەمانداو پێشێلی مرۆڤبوونی خۆمان و ئەوانیتریش بکەین. ئاژەڵی دووەم بریتییە لە حەزی تەسەڵوت و تەمەلوك، کە ئەگەر پەتی فەزیلەت نەکەینە ملی، خۆمان و دنیاکەش خراپ ئەکات.\n"قوربانیی" مانایەکی ناوەکیی هەیەو ئەوەیە کە ڕێگای چاکەو حەقیقەت، ئاسان نیەو قوربانیی ئەوێت. قوربانیی بە حەزو ئیگۆو ئارەزووەکانی خۆت، قوربانیی بە ناوبانگ و موڵك و ماڵ و هەنێجار بە ژیانی خۆت. کاتێ کە حەزو ئیگۆی خۆت لەبەردەم حەقیقەتدا سەرئەبڕیت، ئەمە ئیسماعیلەکەیەو کاتێ کە بە گیانی خۆشت قوربانی بۆ حەقیقەت ئەدەیت، ئەمە ئیبراهیمەکەیە کە ئەخرێتە ناو ئاگر. جگە لەم دوو قوربانییەی ڕێگای چاکبوون و حەقیقەت، قوربانییەکی تر لە ئارادانیەو ئا بەو مانایەی قوربانییش، جەژنی قوربانتان پیرۆزبێ.\nئەمن عیلاقەم پێدا هەیە\nوەزیفەی پەرستگاو ئەرکی ئێمە\nتۆزێ زیاتری ئازادی و پێکەوەژیان\nدەنگ و نادەنگ\nنا بۆ "پێشداوەری" ئینجا نا بۆ یاساکە\nتۆزێ لە کاڵا ئەولاتر\nنەخۆشەکەی کۆشك و حەکیمەکەی زیندان\nئاگادارییه‌كی به‌په‌له له وه‌زاره‌تی ته‌ندروستییه‌وه


بایگانی‌ها فۆلکلۆر - صفحه 3 از 3 - هساره\nماڵپەڕی هسارە / فۆلکلۆر (لاپەڕەی 3)\nخاکەلێوە ۱۷, ۱۳۹۴\tچەوچە ۰\nبانــێ تیەتە و تیەت نییە ژێرێ تیەتە و تیەت نییە گــــــیا خــــوەرە و گا نــــییە هەفــی سەرە و مار نییە [ ۱ ] جــــواو …. ؟ ………………………………………………….. باڵ دێـــــــرێ ، پا نەێـــــــــرێ زگ دڕیاسە ، حاڵ نەێرێ [ ۲ ] جــــواو ….؟ ………………………………………………….. دار سەونز شەش پەل ، سەونز …\nكوڕ شێت و كوڕ ئاقڵ (۱) – کووکردنەوە : سەجاد جەهانفەرد ( ژیار )\nسەرماوەز ۲۵, ۱۳۹۳\tمەتەڵ ۰\nله رووژگاره‌یل زۊنه، د برا بۊن ك یه‌كێ لێیان گه‌وراتر بۊ. ئێ براێ گه‌ورا فره زانا و مێر‌ه‌بان و خوه‌ش زوان بۊ وه‌لێ زوور نه‌ێاشت و فه‌قیر و بێشه‌ڕ بۊ؛ ئه‌مانێ براێ بۊچگ سه‌رشێت و لێوه و نه‌مه‌زریاگ بۊ و كاره‌یل چه‌واشه و ناڕه‌وه‌ن فره كرد و فر‌ه‌یش وه زوور بۊ. …\nمەتەڵ مەڵگ جەمشێر – بەش ئاخر\nگەڵاڕێزان ۲۳, ۱۳۹۳\tمەتەڵ ۰\nکووکردنەوە : ژیار جەهانفەرد گه‌ماڵ هه‌ر وه‌وكوو وه‌ت: چـۊ گرمەێ! چ خاسیێگد له وه‌ر چه‌وم بوو! وه‌ختێ دايده لاما كه‌آ دایده پيم و سقانێ ک به‌ش م بـۊ دا‌یده‌و سه‌ر خه‌ر…. باخه‌وان دی ك چارێ ناچاره، چڕیه‌و خه‌ر و وه‌ت: ئه‌رێ خه‌ره‌گه ده‌سم وه داواند ت بگرەێ. خه‌ریش وه‌ت: هه‌ر …\nمه‌ڵگ جه‌مشێر – بەش یەکم – کووکردنەوە : سەجاد جەهانفەرد ( ژیار )\nڕەزبەر ۱, ۱۳۹۳\tمەتەڵ ۰\nڕووژێ بـۊ ڕووژگارێ بـۊ، وێرانیێگ بـۊ، ئاوه‌دانیێگ بــۊ. له ناو ئه‌و ئاوه‌دانییه كوڕێگ بـۊ ناوێ مه‌ڵگ جه‌مشێر بـۊ: مه‌ڵگ جه‌مشێر كوڕ كه‌یوانووێگ بـۊ له دار دنیا ئه‌سپێگ داشت. . هه‌ر ڕووژ كارێ بـۊده نه‌چیر كردن. هەناێ چێیه کۊیەو ئێواران وه له‌ش ئاسگێگه‌و هةوگلێيه‌و بـۊ. یەێ شه‌وه‌كیان ز‌ۊ هێماێ خوه‌ر نه‌ڵاتـۊد، …


پڕۆژەی “نەتەوەی ئاشووری” و داگیرکردنی کوردستان – خاکی کوردیا\nنەتەوەیەک وجوودی هەیە بە ناوی “ئاشووری”؟لەم وتارەدا بە پشت‌بەستن بە دەیان بەڵگەی مێژوویی و پشتڕاست‌کراو حەقیقەتی نەتەوەی فەیک و دەستکردی “ئاشووری” دەردەخرێ. بەو هیوایەی خوێنەر لە درێژیی وتارەکە بێزار نەبێت و کەمێک کات ببەخشێت بە خوێندنەوەی وتارەکە، تێگەیشتن لەم بابەتە گرنگە، بەتایبەت بۆ کورد، چونکە پەیوەندیی ڕاستەوخۆی هەیە بە دۆزی نەتەوەیی‌ی کوردەوە.\nپڕۆژەی “دروست‌کردنی نەتەوەی ئاشووری” و دواتریش دامەزراندنی “دەوڵەتی ئاشوور” لەسەر زۆرینەی خاکی کوردستان، پڕۆژەیەکی ئیستیعماری ئەورووپی (و بەتایبەت ئینگلیز) بوو کە لە کۆتاییەکانی سەدەی نۆزدەهەمدا بە فیعلی کاری لەسەر کرا. ئامانج لەم پڕۆژەیە دامەزراندنی دەوڵەتێک بوو بۆ مەسیحییەکانی ڕۆژهەڵاتی ناوەڕاست. بۆ ئەم مەبەستەیش سەرەتا پێویست بوو نفووسی مەسیحییەکان زۆر بکرێ و دواتریش لە شوێنێکدا کۆ بکرێنەوە. چونکە مەسیحییەکان هەم نفووسیان کەم بوو، هەم لە چەند نیشتیمان و جوگرافیای جیاوازدا پەرش و بڵاو بوون و لە چەند ڕەگەز و نەژادێکی جیاوازیش بوون، هەروەها مەزهەب و کڵێساکانیشیان جیاواز بوو. بۆیە بۆ یەک‌گرتنی ئەم مەسیحییانە پێویست بوو یەک مەزهەبی هاوبەش دروست بکرێ بۆیان، هەروەها یەک نەتەوەی هاوبەشیش دروست بکرێ و هەموو ئەم مەسیحییانە لەژێر چەتری ئەم مەزهەب و نەتەوە نوێیە کۆ بکرێنەوە.\nبەگشتی مەسیحییەکان سەر بە سێ مەزهەب و کڵێسای جیاواز بوون:1. کڵێسای سوریانی2. کڵێسای نەستووری3. کڵێسای کلدانیوە لە ڕووی نەتەوەیی و ڕەگەزییەوە لە چەند ڕەگەز و نەتەوەیەکی جیاواز لە یەکتر بوون. سەرەکیترینیان: نەتەوەی سوریانی/ئاڕامی، نەتەوەی کلدانی و هەندێک کەمینەی وەک (کوردی مەسیحی، عەرەبی مەسیحی..).. هەر لە کۆتاییەکانی سەدەی نۆزدهەمەوە وڵاتانی ئەورووپا و بەتایبەت ئینگلتەرا (بەڕیتانیا) کەسانی مزگێنیبەری مەسیحی (موببەشیڕ)یـان دەنارد بۆ ئەم ناوچەیە تاکوو ئایینی مەسیحی لەناو موسڵمانەکاندا بڵاو بکەنەوە. ئامانج لەمە تەواو سیاسی بوو. بەم شێوەیە ژمارەی مەسیحییەکان زیاتر دەکرا. دواتریش لە ئینگلتەرا (بەڕیتانیا) بۆ یەکەم جار مەزهەبێکی نوێی ئایینی – سیاسیی مەسیحی و کڵێسایەکی نوێ بە ناوی “کڵێسای ئاشووری” دروست کرا. وەک ئاماژەی پێ درا، ئامانج لە دروستکردنی “کڵێسای ئاشووری” کۆکردنەوەی مەسیحییەکانی ڕۆژهەڵاتی ناوەڕاست بوو بەتایبەت (کوردستان، ڕۆژهەڵاتی ئەنادۆڵ، ئازەربایجان و عێڕاق)؛ وە دواتر دامەزراندنی دەوڵەت و کیانی سیاسی بوو بۆ ئەم مەسیحییانە. بەڵام لێرەدا پرسیارێک دێتە پێشەوە، بۆچی ناوی کڵێسای “ئاشووری”یـان هەڵبژارد؟ ئاشکرایە کە مەسیحییەکان لە چەند نەژادێکی جیاواز بوون، پێش ئەوەی پڕۆژەی “نەتەوەی ئاشووری” بێتە کایەوە؛ هیچ لایەنێکی نەتەوەیی‌ی هاوبەش نەبوو تا پێکەوە بیانبەستێتەوە. زۆرینەیان سوریانییەکان/ئاڕامییەکان بوون کە خەڵکانی سامی‌نەژاد و سوریانی‌زمانن. سوریانییەکان یاخود ئاڕامییەکان لە بنەڕەتدا بریتی بوون لە چەند هۆزێکی بەڕەگەز سامی و خەڵکانی دەشتەکی و سەرەتایی کە لە ئوردون و فەڵەستینی ئەمڕۆ بوون و دواتریش بڵاو بوونەتەوە و ناوچەکانی باکووری لوبنان و باشوور و ناوەڕاستی سوریایان داگیر کردووە و ژمارەیەک لە سوریانییەکان بە ناوچەکانی کوردستان و فارس و ئەنادۆڵ و ئازەربایجاندا بڵاو بوونەتەوە. کلدانییەکانیش نەتەوەیەکی ترن کە زیاتر لە ناوەڕاست و باشووری عێڕاقی ئەمڕۆ وجوودیان هەبووە و هەیە. ئێستا با بێینەوە سەر پرسیارەکە، بۆچی ئینگلیز مەزهەبە سیاسییە – نەتەوەییە نوێکەی ناو نا “مەزهەبی ئاشووری”؟ بۆچی وشەی “ئاشووری هەڵبژێردرا؟ئاشوور ناوی ئیمپڕاتۆریەتێک بووە کە هەزاران ساڵ پێش زایین دامەزرێنراوە و سەدەی حەوتەمی پێش زایین کۆتاییی هاتووە. هیچ میراتێکی زیندوو لەم ئیمپڕاتۆریەتە بەجێ نەماوە. نە لە ڕووی مرۆییەوە و نە لە ڕووی زمانەوە. تەنانەت لە سەردەمی نووسرانی ئینجیل شتێک وجوودی نەماوە بە ناوی “ئاشوور” و بەتەواوەتی لەناو چووە (لە کاتی نووسرانی ئینجیل ئیمپڕاتۆریەتی ئاشوور بەتەواوی لەناوچووبوو و ئاسەوارێکی نەمابوو). وەک ئەوەی کە لە ئینجیلدا نووسراوە کە: (خودا پەیمانی داوە کە ئاشوور هیچ نەوەیەکی نابێت و کەس نابێتە میراتگری ئاشوور و لە ڕیشەوە لەبن هێنراوە و کۆتایی‌ی پێ هاتووە و لە گۆڕ نراوە.(ئینجیلی ناحووم ١:١٤). بە وتەی ڕۆژهەڵاتناس (مستشرق)ە ئەورووپییەکان، ئیمپڕاتۆریەتی ئاشووری کۆن ئەگەرچی شەڕانگێز و بێ‌ڕەحم بوون، بەڵام خاوەنی شارستانیەتێکی دێرین بوون! (هەڵبەتە بەپێی قسەی ڕۆژهەڵاتناسە ئەورووپییەکان). بۆیە ئینگلیز بە هاوکاریی ڕۆژهەڵاتناسە ئەورووپییەکان دەیانویست قەناعەت بە مەسیحییەکانی ئەم ناوچەیە بکەن کە ئەوان هەموویان لە یەک نەژادن و هەموویشیان نەوە و میراتگری ئیمپڕاتۆریەتی ئاشوورن! (ئەمە لە کاتێکدا کە ئەم ئیمپڕاتۆریەتە پێش هەزاران ساڵ بەتەواوی لەناو چووبوو. بەپێی هەندێک نووسراوی وەک ئینجیلیش ئاشوور بە جۆرێک لەناوچووە کە لە گۆڕ نراوە و میراتگرێکی نییە و نایـبێت).\nبەکورتییەکەی؛ مەسیحییەکانی دوێنێ و ئەمڕۆی ئەم ناوچەیە هیچ پەیوەندییەکیان بە ئیمپڕاتۆریەتی دێرینی ئاشوورەوە نییە. مەسیحییەکانی ئەمڕۆ زۆریان لە سوریانەکانن کە ئەوانیش بەجێماوی ئاڕامییەکانن کە هۆز و عەشیرەتی دەشتەکی و نیمچە-وەحشیی سامی بوون و نیشتیمانیان خاکی دووری ئوردون و فەڵەستینە!ئینگلیز بە بەخشینی ناوی “ئاشووری” بە مەسیحییەکانی ئەم ناوچەیە قیمەت و بەهای دەدا پێیان تا شانازی بە ناسنامە نوێـیەکەیانەوە بکەن. ئەوانیش لە ئەسڵ و بنەچەیان یاخی بووبوون و زۆریان باوەڕیان بە قسەی موستەشریق و مزگێنیبەرەکانی ئینگلیز هێنا کە ئەوان میراتگری ئیمپڕاتۆریەتێکی دێرینن کە پێش چەندین هەزار ساڵ لەناو چووە! بە هیچ شێوەیەک بە سوریانی و کلدانی و نەستووری و کوردە مەسیحییەکان ناوترێ ئاشووری! وە نەتەوەیەک بوونی نییە بە ناوی ئاشووری. بەڵکوو پڕۆژەیەکی ئیستیعماری ئینگلیزە. بەڵام زۆر لە سوریانی و کلدان و نەستووری و کوردە مەسیحییەکان کەوتنە ژێر کاریگەریی ئەم پڕۆژەیەی ئینگلیز و بەڕیتانیاوە و لە نەتەوەی خۆیان یاخی بوون و ئەو کەسانەن کە ئەمڕۆ بە خۆیان دەڵێن ئاشووری.\nتەماشای ئەم بەڵگانە بکەن:نەستوورییەکان خۆیان بە سوریانی- ئاڕامی زانیوە پێش ئەوەی ئایدۆلۆژیای ناسیۆنالیسمی ئاشووری دروست بکرێ (پێش ئەوەی بەڕیتانیا پڕۆژەی نەتەوەی ئاشووری دروست بکات). واتە هیچ نەستوورییەک لە ڕابردوودا خۆی بە ئاشووری نەزانیوە بەڵام دوای داهێنانی بیرۆکەی نەتەوەگەرایی‌ی ئاشووری لە خۆیان گۆڕاون و خۆیان بە ئاشووری ناوزەند کردووە. بۆ نموونە ئەم بەڵگەیە: ئاڕامییەکی نەستووری بە ناوی خ.ب. یوحەننان کە دانیشتووی وڵاتی فارس بووە و دواتر هەڵهاتووە بۆ ئەمریکا پێش ساڵی ١٨٩٥.\nئەم نامەیەی نووسیوە کە تیایدا خۆیانی بە “سوریانی – ئاڕامی” ئیعتیبار کردووە. لە لاپەڕەکانی کۆتایی‌ی کتێبەکەیشیدا باسی مەسیحییەکانی کوردستانی کردووە و ئەوانی بە “سوریانییە مەسیحییەکان” ئاماژە پێ داوە! نەک بە ئاشووری و شتی لەو جۆرەA Short History of The Syrians or Nestoriansنموونەیەکی تر: ساڵی ١٩١٣ ڕێکخراوی نەتەوەپەرستی “ئینتیباهـ جەمعیەتی” گۆڤارێکیان دامەزراند بە ناوی “سەڤتۆ د-ئۆرۆمۆیۆ” بە واتای “دەنگی ئاڕامییەکان”. ئەمانە ئاڕامی/سوریانی نەتەوەپەرست بوون. بەڵام دوای ئەوەی کەوتنە ژێر کاریگەریی پڕۆژەی نەتەوەسازیی ئاشووریی دەستکردی بەڕیتانی؛ پاش دوو ساڵ، ناوی ڕێکخراوەکە گۆڕدرا بە “سەڤتۆ د-ئۆسۆرۆیۆ” بە واتای “دەنگی ئاشوورییەکان”.\nئەمانە لە پێشوودا خۆیان بە ئاڕامیی نەتەوەپەرست و عەیارە 24 دەزانی. کەچی پاش ماوەیەک لە خۆیان گۆڕان و خۆیانـیان ناو نا “ئاشووری”!”ئەو کۆمەڵانەی کە خۆیان جودا کردەوە لە سوریانییەکان/ئاڕامییەکان وە بنەچەی قەومییان خستەوە سەر ئاشوورییە دێرینەکان، ناسنامەی نەتەوەیی‌یان زۆر بەهێز کرد و قیمەت و بەهایان دا بە خۆیان بەوەی “کە خۆیانی پێ گەورە بکەن و مێژوویەکی شکۆدار بۆ خۆیان دروست بکەن. لەگەڵ ئەوەشدا ئەم کارەیان لەسەر بنەمای هەست و شعوور بوو نەک لەسەر بنەمای حەقیقەت.- ستیڤن ئەندێرسن – نووسەر.Stefan Andersson – Asurlaهەرگیز لە ڕابردوودا بە سوریانی/ئاڕامییەکان نەوتراوە ئاشووری. بەڵکوو بە سوریانی (سوریۆیۆ) و ئاڕامی (ئۆڕۆمۆیۆ) بانگ کراون و ئاماژە دراوە پێیان. وەک ئەم نموونەیەی تر:”ئاڕام‌یش ئاڕامییەکانی بوو. کە دواتر بە ‘سوریانییەکان’ بانگ کران لەلایەن یۆنانییەکانەوە”. – فلاڤیۆس جۆسێفس – بیرمەند و مێژوونووسی یۆنانی – جوو (٣٧ ز – ١٠٠ ز)“Josephus” Antiquities of the Jews – بەرگی 1 بەشی 6 ”ئەو خەڵکانەی کە ئێمەی یۆنانی بە ‘سوریانی’ بانگیان دەکەین، ئەوان خۆیان بە ‘ئاڕامی’ بانگ دەکەن”. – پۆسیدۆنیۆس – سیاسەتوان، فەلەکناس، ئەستێرەناس، جوگرافیزان و بیرکار و مامۆستا، خەڵکی ناوچەی ئاپامای سووریا (٥١ پ.ز. – ١٣٥ز).JG Kidd. Posidonius (Cambridge Classical Text and Commentaries) ١٩٨٨بەرگی ٢ بەشی ٢ لاپەڕە ٩٥٥-٩٥٦”خەڵکانی سوریانی کە ئێمە وا بانگیان دەکەین، ئەوان بە خۆیان دەڵێن ‘ئاڕامی'”.\n– سترابۆ – جوگرافیناس، مێژوونووس و فەیلەسووفی یۆنانی (٦٤پ.ز. – ٢٤ز).The Geography of Strabo – translated by Horace Leonard Jones and published in Vol. I of the Loeb Classical Library Edition 1917. بەرگی بەشی ٢ لاپەڕە 34”وە ئەوانەی ئاڕام، ئاڕامییەکان، کە پێیان دەوترێت سوریانی”. – یوسابیۆس‌ی قەیسەری – مێژوونووسی ئایینی مەسیحی، ئوسقوف/بەرپرسی قەشەکانی ناوچەیەک، لێکدەرەوەی ئینجیل، بەرپەچدەرەوە (٢٦٥ز – ٣٣٩ ز).Sebastian Brock – Eusebius and Syriac Christianity”مێژووی نەتەوەی سوریانی/ئاڕامی کە دەوروبەری کەناراوەکانی ڕۆژهەڵاتیان گرت و هەتاکوو ناوخۆی ئاسیا و دیجلە و فوڕات بڵاو بوونەوە” – تیۆدۆر مۆمسن – بیرمەندی کلاسیکیی ئەڵمان، مێژوونووس، پیاوی یاسا، ڕۆژنامەنووس و شوێنەوارناس (١٨١٧ز – ١٩٠٣ز).The History of Rome بەرگی ١ بەشی ١”بێگانەکان یانی خەڵکە غەیرە کوردەکەی موسڵ بە دانیشتووانی ئاڕامی‌ی موسڵ هەژمار دەکرێن.ئاڕامییە ڕەسەنەکان وەک مەسیحییە نەستووری و یەعقووبییەکانی عەین‌کاوە، ئاکرێ و کۆی‌سەنجەق”. ”ئەو پرسیارەی کە ئایا ئەم خەڵکە مەسیحییەی هەکاری کوردن یاخود لە ڕەگەزی ئاڕامییە ئاوارە و دەربەدەرەکانن؛ هێشتا بە کراوەیی ماوەتەوە. کەسانی دیار و دەمڕاست بۆچوونیان ئەوەیە کە ئەو مەسیحییە نەستوورییانەی کە فێری زمانی کوردی بوون بە نەتەوە کوردن و لەو کوردانەن کە باوەڕیان بە ئایینی مەسیحیەت هێناوە. لە لایەکی ترەوە پیاوانی ئایینی‌ی مەسیحی پێیان وایە کە بەم جۆرە نییە”. مارک سایکس – گەشتیار و سیاسەتوانی پارتی موحافیزکار و ڕێبەری دبلۆماسی (١٨٧٩ – ١٩١٩)The Journal of The Royal Anthropological Institute of Great Britain and Ireland لاپەڕەی 453”ئەو ناسنامە قەومییەی بانگەشەی بۆ دەکرێ کە گوایە پەیوەستە بە ئاشوورییە دێرینەکانەوە، لە ڕاستیدا داهێنانێکی نوێیە کە لە سەد و پەنجا ساڵی ڕابردوودا دروست کراو. وە ئەم بانگەشەیە دوورە لە هەر حەقیقەتێکی مێژوویی. لەم بانگەشە قەومییەدا نکۆڵی لە ئەسڵ و میراتی باوانیان (ئاڕامییەکان) دەکەن. (ئینکاری لە بنەچەی ئەسڵییان دەکەن و خۆیان دەبەستنەوە بە خەڵکانێکی ترەوە کە پەوەندیشیان نییە پێکەوە). – سبەستیان بڕۆک – ئەکادیمی‌ی پلە یەک لە بواری زمانی سوریانی‌ی ئەمڕۆدا.”ئەو ناوەی کە ئێستا زۆر نرخی پێ دەدرێ و لەلایەن پشتیوانان و هاوسۆزانی ئینگلتەراوە پشتیوانیی لێ دەکرێ ناوی ‘کڵێسای ئاشووری’یـە. کە خراپترینیانە. ئەوان بە هیچ مەنتیق و لۆژیکێک ئاشووری نیـن. لە گۆشەیەکی خاکی ئیمپڕاتۆریەتی ئاشوور دەژین. هەمان خاک لەلایەن بابلییەکانەوە دەستی بەسەردا گیردراوە، دەی بۆچی ناڵێن ‘کڵێسای بابلی’؟.. بۆچی ئەم مەزهەبە بچووکە نوێیە (کڵێسای ئاشووری) لەو شوێنە دوورەوە بانگەشە دەکات کە میراتگری ئیمپڕاتۆریەتێکی گەورەی وەک ئیمپڕاتۆریەتی ئاشوورە؟ بە دڵنیاییەوە ئەم ناوە ‘کڵێسای ئاشووری’ نە ناوێکی کۆنە و نە قبووڵ‌کراوە و نە ناوێکی بەربڵاوە. بەڵکوو بیدعەیەکی ئینگلیز (ئینگلتەرا)یـە…. – A fortescue | 1913ئەدریان فۆرتێسکیو – بیرمەندی ئینگلیز و قەشەی کاسۆلیکی ڕۆمانی، هونەرمەند و فرە – زمان‌زان دەستەواژەی “ئاشووری” ئاشکرایە کە دەستەواژەیەکی هەڵەیە. هۆکارەکەیشی ڕۆژهەڵاتناس (مستشرق)ە ئەورووپییەکانی سەدەی نۆزدەهەمە نەک خەڵکەکە خۆیان. ناولێنانە دروستەکە کە خەڵکەکە لە ڕابردوودا بەکاریان هێناوە “سورایا – سوریانی” بووە. – د. مارک لڤین – مێژووناس و پڕۆفیسۆری خانەنشین لە زانکۆی ساوس‌ئامپتن/بەڕیتانیا.کڵێسای ئینگلتەرایی دەستی کرد بە چالاکییە ئامانجـدارەکانـی لە ساڵانی ١٨٤٠ کە پیاوانی ئایینی ئینگلیز نێردران بۆئەوەی پەیوەندیی فەرمی لەگەڵ سەرکردەکانی نەستووری و کلدان دروست بکەن. سەرۆکی ئوسقوفەکان (گەورەی قەشەکان)ی شاری سەنتەربێریی بەڕیتانیا پلان و ئامانجی “ئاشوورییەکان”ی دیاری کرد لە ساڵی ١٨٨٦. ئارچبڵ کامپبڵ تەیت کە گەورەی قەشەکانی شاری سەنتەربێری‌ی بەڕیتانیا بوو، یەکەم کەس بوو کە پێشنیاری کرد لە زمانی ئینگلیزیدا وشەی “ئاشووری” بەکار بهێنرێ بۆ مەسیحییەکانی ڕۆژهەڵات. ئەمەی ئەنجام دا لە ڕێگای بانگەواز بۆ کۆکردنەوەی دارایی لە ساڵی ١٨٧٠ بۆ دامەزراندنی ڕێکخراوی “هاوکاریی دارایی بۆ مەسیحییە ئاشوورییەکان”. هۆکاری بەکارهێنانی ئەم دەستەواژە نوێیە “مەسیحیی ئاشووری” ئەوە بوو کە ئەم دەستەواژەیە بێ‌لایەنتر دیار بوو لە دەستەواژەکانی وەک “مەسیحییە نەستوورییەکان” کە شێوەیەکی نەرێنی‌ی وەرگرتبوو و بە گومڕا ناویان دەرکردبوو.Massacres, Resistors, Protectors: Muslim – Christian Relations in Eastern Anatolia During World War One زمانی سوریانی هەمان زمانی ئاڕامییە. وە ئاڕامییەکان (ئۆڕۆمۆیە) هەمان سوریانییەکانن (سوریۆیە) ئەوەی بە جودایان دەزانێت، غەڵەتی گەورەی کردووە!\nئیگناتیۆس زاخای یەکەم عیواس – پەتڕیاکی کڵێسای ئۆرسۆدۆکسی سوریانی (١٩٣٣ – ٢٠١٤)پێویستە ئاماژە بدەینەوە بە حەقیقەتێکی زانستی کە ئاشوورییەکانی ئەمڕۆ هیچ پەیوەندییەکیان نییە بە ئاشوورییە دێرینەکانی ناو مێژوو. نەوەی ئەوانیش نیـن. ئەو زمانەیش کە ئەمڕۆ قسەی پێ دەکەن لە زمانی ئاشوورییە دێرینەکانەوە نـەهاتووە. بەڵکوو زمانی ئەمڕۆیان شێوەزارێکی زمانی ئاڕامییە.د.ئۆتۆ جاسترۆ – پڕۆفیسۆر لە زمانەکان و کەلتوورەکانی ڕۆژهەڵاتی ناوەڕاستناونانی سوریانییەکانی ڕۆژهەڵات بە “ئاشووری” وەک هەڵە و چەوتی و بانگەشە دێتە بەر چاوم. هیچ بەڵگەیەک نییە کە پەیوەندییان هەبێت بە ئاشوورییە کۆنەکانەوە.John Maclean (1851 – 1826)ئەم بەڵگانە و دەیان بەڵگەی تر دەرخەری ئەو ڕاستییەن کە نەتەوەیەک بوونی نییە بە ناوی ئاشووری. لەگەڵ هەموو ئەمانەشدا، کەسانێکی زۆر هەبوون کە قبووڵیان نەکردووە خۆیان بە ئاشووری ناوزەند بکەن و ئیعتڕافیان بەم پڕۆژە نوێیە نەکردووە، سەرەنجام کوژراون و تیرۆر کراون لەلایەن بەڕیتانیا و ڕێکخراوە ئاشوورییەکانی پاڵپشتی‌کراو لەلایەن بەڕیتانیاوە. تەنانەت لە ڕۆژگاری ئەمڕۆیشدا کەسانێکی مەسیحیی ئەم ناوچەیەکە دەیانەوێت درۆ و ساختەکاریی ئاشووری دەربخەن، یانیش لانی کەم نایانەوێت بە ئاشووری ئیعتیبار بکرێن؛ هێرش دەکرێتە سەریان و پڕوپاگەندە بۆیان هەڵدەبەستن و تەنانەت تیرۆریشیان دەکەن. وەک ئەم نموونانە:تیرۆرکردنی گەنجێکی ٢٨ ساڵ بە ناوی ئاسڵان نۆیان لە وڵاتی سوید لە ٢٨ی ٩ی ساڵی ١٩٨٠ لەلایەن “ڕێکخراوی دیموکراتیی ئاشووری ADO” چونکە پلانی هەبوو زانیاریی نەرێنی لەبارەی ئەو ڕێکخراوە ئاشوورییە ئاشکرا بکات بۆ دامودەزگاکانی سوید.تیرۆرکردنی قەشە پاتریاک شیموون لەلایەن ئاشوورییە نەتەوەپەرستەکانەوە چونکە پاتریاک شیموون قبووڵی نەکردبوو ناوی “کڵێسای نەستووری” بگۆڕدرێ بۆ “کڵێسای ئاشووری”. پاتریاک شیموون لە مانگی ١١ی ساڵی ١٩٧٥ لە ماڵەکەی خۆیدا تیرۆر کرا و دواتریش لە ساڵی ١٩٧٦ ناوی “کڵێسای نەستووری” گۆڕدرا بۆ “کڵێسای ئاشووری‌ی شەرق”. لێرەوە بۆمان دەرکەوت کە ئەو کەسانەی ئەمڕۆ بە خۆیان دەڵێن ئاشووری، هەمان ئەو سوریان و کلدان و کوردە مەسیحییانەن کە لە ڕابردوودا ئەسڵەن نەیانزانیوە ئاشووری چییە و یەعنی چی. چونکە و هیچ کاتێک هەتا پڕۆژە ئیستیعمارییەکەی بەڕیتانیا وشەی ئاشووری واتای نەتەوە و واتای نەژادیی نەبەخشیوە. بەڵکوو ئیمپڕاتۆریەتێک بووە پێش چەندین هەزار ساڵ لەناو چووە و هیچ پەیوەندییەکی بەم خەڵکە مەسیحییەی ئەمڕۆوە نییە. لە زمانی ئاڕامییشدا (ئەو زمانەی کە بە ناو ئاشوورییەکان قسەی پێ دەکەن) وشەی “ئاشووری” واتای خراپ و نەرێنیی هەیە و بە واتای دڕندە و وەحشی و بێزراو و قێزەون دێت. واتایەکی مەجازییە بۆ ئیمپڕاتۆریەتی ئاشووری کۆن. هەرگیز بە واتای نەتەوەیەک نایەت و ناوی نەتەوەیەک نییە. چونکە ناوی “ئاشووری” هەرگیز وەک ناوی نەتەوەیەک بەکار نەهاتووە. (داگیرکەری بەڕیتانی ئەم ناوەی وەک ناوی نەتەوەیەکی نوێی دەستکردی خۆی بۆ یەکەم جار بەکار هێناوە!)ڕاهیبی دێرینی مەسیحیی “ئەفڕام‌ی سوریانی” (٣٠٦ز – ٣٧٣ز) پێش زیاتر لە ١٦٠٠ ساڵ وتوویەتی: “جەهەننەم پڕە لە کەسانی ئاشووری و هاوڕەگەزباز. ئاشووری: وەحشی و دڕندە و قێزەونکاتێک نووردین زەنگی/پاشای ئیماڕەتی زەنگی کە موسڵمان بوون؛ پەلاماری شاری ڕحا دەدات، لەوێ مەسیحییەکان کە زمانیان سوریانیی ئاڕامییە، نوورەدین بە (بەرازی ئاشووری) بانگ دەکەن؛ واتە کەسێکی دڕندە و شەڕانگێز و زیانبەخش. ئەمە لە کاتێکدا نوورەدین خۆی تورک بووە. واتە چەمکی «ئاشووری» لە زمانی سوریانیی ئاڕامی نەک هەر بە واتای نەتەوەیەک نایەت؛ بەڵکوو بە واتای شەڕانگێز و خراپ دێت. (وەک ئەوەی «بطريرك ميخائيل» لە «تأريخ میخائيل الكبير» باسی کردووە).\nPrevious آتش‌سوزی سینمای عامودا\nNext کسروی و حافظه فراموشی یک ملت


دوو لەت بوونی وێنەی دوو سەرۆکەکە!!\nساڵانێک لە عێراق لە سەردەمی مناڵیمان، هەمیشە وێنەی دوو سەرۆکمان لە شاشەی تیڤی و بەرگی کتێب و ڕووبەری ڕۆژنامەکان بە زەردەخەیەکی درێژەوە ئەبینی. کە ئەوانیش ئەحمەد حەسەن بەکر و سەددام حوسێن بوو. زۆری نەبرد، ئەم وێنەیە، چوون وێنەی ژن و پیاوی جیابووەوە بە مەقەستێک دوو لەت بوون و ئیتر تا ئەمڕۆش وێنەی بەکر بۆ هەتایە لە بەرچاو ون بوو و تەنها وێنەی سەددام مایەوە.\nلە چاوپێکەوتنێکدا مێژوونووس و لێکۆڵەری عێڕاقی (شامل عبدالکریم) باس لە پەیوەندی ئەو دوو سەرۆکەی پێشووتری عێراق دەکات، کە کت و مت لە ڕووداوەکانی ئەمڕۆی سلێمانی ئەچێ. بەڵام تەنها بە گۆڕین ناو و شوێن و کات نەبێت. بە کورتی ئەو وا باس لە بەسەرهاتەکانی ئەو سەردەمە ئەکات:-\n...پەیوەندی نێوان سەددام و بەکر بە هاوکاری بێ سنووری یەکتری دەستی پێ کرد و بە ئینقلابی سەددام بۆ سەر بەکر کۆتایی هات. ئەوان بە هۆی خزمایەتی و عەشیرەتگەری لە یەکتری نزیک بوونەوە. سەددام لە بەهێزی بەکر لە نێو حزب دڵنیابوو بۆیە تا سەر ئیسقان هاوکاری کرد بۆ گەیشتنە لوتکەی دەسەڵات. چونکە سەددام ئەیزانی بە گەیشتنی بەکر نەبێ، زەحمەتە خۆیشی بگاتە نێو کۆشکی کۆماری.\nلە بەر ئەوەی بەکریش هەمیشە ترسێکی لەوە هەبوو، وەک سەرۆکەکانی پێش خۆی ئینقلابی بە سەردا بکرێت. بۆ پاراستنی پایەکانی خۆی پشتی بە سەددام بەست بوو و دەست کراوەی کردبوو. سەددامیش دەزگایەکی هەواڵگری بە ناوی (جهازحُنین) ەوە دامەزراندبوو. سەددام ئەم جیهازەی لە ڕووکەشدا بۆ پاراستنی دەسەڵاتی بەکر دامەزراند، بەڵام لە ناوەڕۆکدا بۆ لە نابردنی و گەیشتنی خۆی بوو بە دەسەڵات. سەددام بە هۆی دەزگا هەواڵگرییەکانەوە گەیشتە ئاستێک لە دەسەڵات پەیدا کردن ئیمزا و ڕێکەوتنی ناوخۆیی وئیقلیمی و نێودەوڵەتی بکات بە بێ گەڕانەوە بۆ بەکر، لە وێنەی بەرەی نشتیمانی و پەیماننامەی جەزائیر. سەددام وردە وردە بەکری خستە گۆشەیەکی وەها تەسکەوە، تا ئەوەی زاڵ بوو بە سەریدا. لە کۆتاییشدا بە داواکاری بوو بێت یان دەمانچە خستنە سەر، ناچاری کرد بە دەست لە کارکێشانەوە. ئەگەر بزانین بەکر ئەو هەموو قوربانییەی دابێت بۆ گەیشتن بەم دەسەڵاتە، ئەبێت چۆن چۆنی بە مێشکیدا هاتبێ وا بە سانایی دەست لە کار بکێشێتەوە؟ مەگەر وەک خۆی وتبووی سەددام لە دووتوێی ئەم کورسییە خنکاندوومی...!!\nئەوەی لەم مێژووە بۆمان دەردەکەوێت چەند شتێکە:-\n١/ لەم کۆمەڵگا ڕۆژهەڵاتییانەدا دەزگای هەواڵگری لای کێ بێت ئەوە زاڵە و لە دەسەڵاتەوە نزیکە و ئەمێنێتەوە.\n٢/ دوو کەس بەدەرلە پەیوەندی کۆمەڵایەتی کاتێ هەوڵی دەسەڵات دەدەن لە وێنە دوو برا یان نزیکتر تا ئاستی دوو هاوسەر لە چوارچێوەی یەک وێنەدا شان دەنووسێنن بە یەکەوە و بە زەردەخەنەیەکی درێژەوە وێنە دەچرکێنن و بڵاوی دەکەنەوە، بەڵام زۆر بە ئاسانی و دوور لە پێشبینی خەڵک، وێنەکە دوو لەت ئەکەن و وێنەی کەسێکمان ئەدەنەوە دەست. ئەمەش کاتێک بەرژەوەندییەکان وا دەخوازن کە تەماعی بە سەنتەرکردنی دەسەڵات لە لای کەسێک گەشە بکات. جا ئەمە بە هەرچ بیانوویەک و لە ژێر هەر دۆخێکدا بێت، پیلانی بۆ دادەڕێژرێت و لە ئینقیلابێکی سپی بێ چەکدا هەوڵی چڕکردنەوەی ئەم دەسەڵاتە لای کەسی ئینقیلابچی دەدرێت. خۆ ئەگەر کەسی گەمارۆدراو مل نەدات ئەوسا زمانی چەک یان تۆمەت داڕشتن دێتە ئاراوە.\nکورتەی ئەوەی ڕووی دا بەسەر ئەحمەد حەسەن بەکرد لە لایەن سەددامەوە ئەمە بوو، ئەگەر چی سەددام کەسی دووەم بوو، بە شانی بەکر سەرکەوت بەڵام دواجار گووشارەکانی سەددام لە ڕێگەی دەزگا هەواڵگرییەکانەوە وەها زیادیان کرد کە بەکر ناچار بە دەستبەردار بوون لە دەسەڵات ڕابگەیێنێت. هەموو ئەمەش لە فشارێکەوە دەست پێ دەکات. وەک ئەوەی لە دیمانەیەکدا ڕاگەیاندن کار و چاودێری سیاسی کۆن حەسەن عەلەوی کە دەڵێت:- سەددام لیستی ٣٠ کەسی ناو حزب ئەخاتە بەردەستی بەکر تا ئیمزای لە سێدارەدانیان بۆ دەربکات و ئەویش ڕازی نابێت. دواجار سەددام دەڵێت لێمانگەڕی با بزانین کارەکانمان بکەین، واتا چۆڵی بکە بۆ ئێمە و بڕۆرەوە بۆ ماڵەوە. ئا لێرەشەوە وێنەی دوو کەسەکە بۆ ئەبەد بوو بە وێنەی یەک کەس کە سەددامە.\nئەوەی ئەمڕۆ لە سلێمانی ڕوودەدات هەمان چیرۆکە بەڵام لە قاڵبێکی بچووکتر خۆی دووبارە دەکاتەوە. دوو لاوی پڕ لە وزە و پڕ لە جووڵەی سەربازی و سیاسی، دوو خزمی نزیک، دوو کارەکتەری هەمان عەشیرەت، بە هۆی شەڕی جندولئیسلام و داعش و کەرکووک و کۆبانێ و ئەمریکییەکانەوە دەردەکەون. وەک دوو ئەستێرە، بەڵام هاوکار و هاوبیر و هاو ئامانج دێنە بەرچاو. هەمیشە پێکەوە لە گرتە ڤیدیۆکاندا، لە وێنەکاندا لە دیدارەکاندا یان پشتی یەک ئەگرن یان بە یەکتریدا هەڵ دەدەن. لاهور شێخ جەنگی بە هۆی کۆمەڵایەتی بوون و وتار و ڕاگەیاندن و هەڵوێستە جێگیر و ڕوون و توندەکانی بەرانبەر بە نەیارەکانی وەک پارتی، زیاتر لە نێو خەڵکی دەرکەوتن، لە نێو ڕێکخستنەکاندا ئەسێرەی بەختی زیاتر ئەگەشێتەوە. بەڵام بافڵی کەم دوو بەڵام دیبلۆماسی لە وتاردانی دوور لە خەڵک لە نێو حزب و کارەکتەرە سیاسی و بەرنامە تەرفیهییەکان دەردەکەوێت. هەر بۆیە کەمتر لە لاهور لە نێو بنکەی جەماوەری حزب دەنگ ئەچنێتەوە. بە جۆرێک لە دوا کۆنگرەشدا گەر پێشنیاری هاوسەرۆکی نەکرایەتە بنەما، ئەوا ئەمڕۆ لاهور بە دەنگە زۆرە بە دەستهاتووەکانی سکرتێری حزب و بافڵیش لە باشترین حاڵەت جێگر ئەبوو. بەم هاوکێشەیەش کەسێک ئەبێت بە بڕیاردەر تاکە پشت و پەنای دەزگاهەواڵگری و جەماوەری حزبەکەیەتی. وارسی ڕاستەقینەی تاڵەبانی باوکیش بێ دەسەڵات دەبێت، سەرکردە کۆنەکانی حزب نەیارین و لای پارتیش ناحەز و نەیارە. هەر بۆیە لە بنەچەدا بیرۆکەی هاوسەرۆکی بۆ ڕزگار کردنی حزب بوو لە درێژەدان بە پەیوەندییەکانی و ڕازیکردنی بنەماڵەی یەکەمی تاڵەبانی و دروستکردنی زنجیرەی پەیوەندی لە گەڵ پارتی. لە دوای کۆنگرەشەوە هەر زوو دڵداری مام و برازای مەجازی بافڵ و بارزانی لە سەر حیسابی زیاتر تەریک خستنی لاهور دەستی پێکرد. مایەوە لێدان و گۆشەگیرکردنی بوو لە نێو حزبدا بەر لە دەست پێکردنی هەڵبژاردنەکان. کە دواجار بڕیارە لاهور سەرکردایەتی ئەو هاوپەیمانێتییە بکات کە لە گەڵ گۆڕاندا لە ئارادایە و گەلێک وەتەری هەستیاری جەماوەری بەدەستەوە دەبوو یاری پێ بکات و جەماوەری بوونی دوو هێندە هەڵبکشێت. باشترین لێدانیش دەرهێنانی دام و دەزگا هەواڵگرییەکانە لە ژێر دەستی لاهور. ماوەتەوە بڵێین گۆڕینی ئەو نزیکانەی لاهور لە دەزگا هەوڵگرییەکان بە پرسی خۆی و داواکردنی بافڵ بە گەڕانەوە بۆ یەک سەرۆکی و وازهێنانی لاهور، دووبارەبوونەوە سیناریۆی لابردنی بەکر نەبێت لە دەسەڵات، ئەی چییە؟ ئەگەر لە دوای کۆنگرەوە چاومان هەمیشە بە وێنەی دوو هاوسەرۆک ئاشنا بوو، ئیتر بۆ لەمەودوا وێنەی تەنها تاک سەرۆکێک نابینین!؟\n20 مناڵانی کورد لە تاراوگە... یان تیژیان بکەن یان گێژ!!\n21 سمۆرە بادینییەکە و دارەبڕاوەکە\n22 بانگەواز بۆ کارکردن نەک داوای لێبوردنی گشتی\n23 گۆڕان و یەکێتی.. لە نێوان وەبەرهێنانی سیاسی و مایەپووچیدا!\n24 وێنەکان خۆیان نادوێن!!\n25 لێگەڕێن هاوڕەگەزخوازان (لە دۆڵاب بێنە دەرێ)٭\n26 پێشنیارێک بۆ ملیۆنێرە کوڕەکانی باوکی هەژاران\n27 گوێ بگرە ئەی مامی بچووك!\n28 لە نێوان ئەسکەندەنافیا و دوبەی، پاکستانتان دامەزراند\n29 حوکمی دادپەروەر یان قەرەقوش؟!\n30 کچانی کورد لە تاراوگە!\n31 مەسیحییەکانی کوردستان بە دەردی قیبتییەکان مەبەن!\n32 پەروەردەی بەردەفڕکێ و فیشەک باران\n33 بە سیاسەتی خورمژ هەم خورمات ئەچێ و هەم مێوژ!!\n34 کێ زیندوی کوڕی بەئاگایە؟\n35 کاریکاتێرو کوڕە فارس‌و پاشای نەرویج\n36 لە 16ی ئۆکتۆبەرچیتان لە دەستدا؟\n37 (تابوو)ەوەکانی هەرێم لە هەڵکشاندایە؟\n38 دارستان، لە نێوان ئەمازۆن و کوردستان\n39 گەندەڵکاران چاو لە ئەلبرتی بکەن\n40 دووڕێیان یان ڕێی بن بەست؟ دخول الحمام مش زی خروجە!\n41 کێشەکان لەو دیو سنورەوە دەستپێدەکەن...\nكۆمەڵ: هەڵبژاردنەكان لەكاتی خۆیدا بەڕێوەبچێت‌و یاسای هەڵبژ...


فیلمێکى کوردى بۆ 6 خه‌ڵات پاڵێوراوه\nفیلمى سینه‌مایى (زاگرۆس)، له ده‌رهێنانى ده‌رهێنه‌رى کورد، سه‌هیم عومه‌ر خه‌لیفه، کاندیدى شه‌ش خه‌ڵاتى "ئینسۆرس"ـه له فێستیڤاڵى فیلمى ئۆسته‌ندا "Oostende Film Festival" که تایبه‌ته به فیلمه به‌لژیکییه‌کان.\nفیلمه‌که کاندیدی، خه‌ڵاتى باشترین فیلم، باشترین ده‌رهێنه‌ر، باشترین سیناریۆ، باشترین ئه‌کته‌رى ژن، باشترین وێنه‌گر و باشترین پرۆده‌کشن دیزاینه.\nخه‌ڵاتى ئینسۆرس، به خه‌ڵاتى ئۆسکارى سینه‌ماى به‌لژیکا ناسراوه و به دوو قۆناخ له‌لایه‌ن 400 سینه‌ماکار و ره‌خنه‌کاره‌وه ده‌نگ له‌سه‌ر فیلمه‌کان ده‌درێت، ئه‌و فیلمه‌ى زۆرترین ده‌نگى لێژنه‌ى هه‌ڵسه‌نگاندن به‌ده‌ستبهێنێت، ده‌بێته براوه‌ى خه‌ڵاته‌که.\nچالاکییه‌کانى فێستیڤاڵى فیلمى ئۆستین، له رۆژانى 7-15 ئه‌یلوول/ سێپتێبه‌ر 2018 له به‌لژیکا به‌ڕێوه‌ده‌چێت و له چوارچێوه‌ى فێستیڤاڵه‌که‌دا، خه‌ڵاتى ئینسۆرس دابه‌شده‌کرێت.\n"زاگرۆس" که به‌رهه‌مێکى هاوبه‌شى به‌لژیکا، هۆڵه‌ندا و کوردستانه، له‌رێگه‌ى فێستیڤاڵى نێوده‌وڵه‌تیى فیلمى دهۆکه‌وه بۆ خه‌ڵاتى ئاسیا پاسفیک سکرین نێردراوه و کاندیدى خه‌ڵاته‌که‌یه که به گرنگترین خه‌ڵاتى سینه‌مایى له ئاسیادا ده‌ناسرێت.\nئه‌مساڵ 12مین خولى دابه‌شکردنى ئه‌و خه‌ڵاته له 29 تشرینى دووه‌م/ نۆڤێمبه‌ر 2018 دابه‌شده‌کرێت که نوێنه‌رى 70 وڵاتى کیشوه‌رى ئاسیا و ئۆقیانۆسى ئارام له‌خۆده‌گرێت و له شارى بریزبن له ئۆسترالیا به‌ڕێوه‌ده‌چێت.\nخه‌ڵاته‌که له ساڵى 2007ـه‌وه به‌هاوکارى رێکخراوى یونسکۆ و یه‌کێتیى نێوده‌وڵه‌تیى بۆ به‌رهه‌مهێنه‌رانى فیلمه سینه‌ماییه‌کان، دابه‌شده‌کرێت.\n"زاگرۆس" براوه‌ى خه‌ڵاتى باشترین فیلمه له 35مین خولى فێستیڤاڵى نێوه‌ده‌وڵه‌تیى فیلمى ئه‌نۆنایه له شارى ئه‌نۆناى له فه‌ڕه‌نسا، هه‌روه‌ها له 44مین خولى فێستیڤاڵى نێوده‌وڵه‌تیى فیلمى گێنت له به‌لجیکا، خه‌ڵاتى گه‌وره‌ى فێستیڤاڵى به‌ده‌ستهێنا که خه‌ڵاتى "Grand Prix" بوو.\nئه‌م به‌رهه‌مه سینه‌ماییه دوو خه‌ڵاتى دیکه‌ى له به‌شى پێشبڕکێى 18یه‌مین خولى فێستیڤاڵى نێوده‌وڵه‌تیى فیلمى ئاڕه‌س له فه‌ڕه‌نسا به‌ده‌ستهێناوه.\n"زاگرۆس" ئه‌مساڵ به‌شدارى له چه‌ندین فێستیڤاڵى فیلمى سینه‌ماییدا کردووه، له‌وانه 47مین خولى فێستیڤاڵى نێوده‌وڵه‌تیى فیلمى رۆتردام له هۆڵه‌ندا و ١٤مین خولى فێستیڤاڵى نێوده‌وڵه‌تیى سینه‌مایى دوبه‌ى که کاندیدى چوار خه‌ڵات بوو.\n"زاگرۆس" چیرۆکى شوانێک به‌ناوى زاگرۆس ده‌گێڕێته‌وه که هاوژینى خۆى زۆر خۆشده‌وێت، بۆ ئه‌و کوردستان به‌هه‌شته، به‌ڵام هاوژینه‌که‌ى هاڤین و کچه‌که‌ى ره‌یهان، رووده‌که‌نه به‌لجیکا، دواتر زاگرۆزیش بڕیارده‌دات بچێته ئه‌و وه‌ڵاته.\nسه‌هیم عومه‌ر خه‌لیفه، پێشتر له‌رێگه‌ى کورته‌فیلمى "میسى به‌غداد"، "وڵاتى پاڵه‌وانان" و "نێچیرڤانى خراپ"، ٩٨ خه‌ڵاتى له فێستیڤاڵه سینه‌ماییه‌کاندا وه‌رگرتووه.\nراگه‌یاندنى فیلمى زاگرۆس


Thursday, 09.08.2011, 12:00\nبروانامەی ساختە سوكایەتییە بەزانكۆ و بە پیرۆزیی بروانامە\nبروانامەی ساختە دیاردەیەكی نوێ نییە لە جیهاندا بەلام بەزۆری لەو ولاتانەدا بەرچاو دەكەون كە بارودۆخی جەنگ یان پشێوی و گەندەڵی و بێ یاسایی بەرقەرارە. عێراق و هەرێمی كوردستانیش یەكێكە لەو ولاتانە. بروانامەی ساختە لەهەرێمی كوردستاندا بەتەنیا ئەوانەی نێو زانكۆ ناگرێتەوە بەڵكو سەرجەم دامودەزگاكانی دەولەت دەگرێتەوە، لە نێو حكومەت و حیزب و وەزارەتەكان، زانكۆ و پەروەردە و بگرە نێو پەرلەمان و ئەنجومەنی پاریزگاكانیش دەگرێتەوە. ژمارەیەكی بەرچاو لەبروانامەی ساختە لەهەرێمی كورستاندا هەن، بەڵام لەوە تراژیدی تر ئەوەیە كە دەسەلات ئامادە نەبووە لێكۆلینەوە و لێپێچینەوە ئەنجام بدات وێرای بەلگەنامەكان. داخۆ هۆكەی لەوەدا بێت كە ژماریەكی بەرچاو لە بەرپرسانی دەسەلات خۆیان خاوەن بروانامەی ساختە بن؟.ئەم شتە بەتەنیا كێشەی بروانامە و ئەكادیمیا نییە، كێشەكە پەیوەندی بە ئاسایشی نەتەوەیشەوە هەیە، غەدرێكی نەتەوەیی و ئینسانیشە و كوشتنی زانست و سوكایەتییە بەدەولەت و زانكۆش وپیرۆزیی بروانامە بەگشتی.\nبریارەكەی وەزارەتی خوێندنی بالا بۆ پێداچوونەوە بە بروانامەكان\nئەو كاتەی من ئەندامی لیژنەی هاوتاكردنی بروانامەكان بووم لەزانكۆی سلێمانی پرۆژەیەكی پێنج خاڵ لەلایەن منەوە بەریگای لیژنەكەوە بۆ یەكلایكردنەوەی بروانامەكان خرایە بەردەم وەزیری خوێندنی بالای ئەوكاتەی حكومەتەكەی سلێمانی كە د.ئەختەر بوو. رەزامەندی لەسەر پرۆژەكە دەربری كە لیژنەكەمان لەسالی 1992 بەدواوە هەتا بەرواری پرۆژەكە پێداچونەوە بەبروانامەكاندا بكەین. لەبەر رۆشنایی ئەو بریارەی وەزیری خوێندنی بالای ئەو كاتە سەرۆكی زانكۆی سلێمانی لە 6/3/2006 داوای لە كۆلێژەكان كرد بۆ ناردنی بروانامەكانیان. دواتر لەسەر داوای ئێمە نووسینەكە راستكرایەوەو لە 9/3/2006 داوای كردەوە كە بروانامە هاوتاكراو، هەروە‌ها هاوتا نەكراوەكانیش بنێردرێن بۆ لیژنەكە چونكە هەیە بروانامەكەی هاوتاكراوە بەلام موستەحەقی ئەو هاوتا كردنەی نەبووە.\nكەس بەدەنگ داواكاریەكەی سەرۆكی زانكۆوە نەهات\nبۆ داواكاریەكەی سەرۆكی زانكۆ كەس لەكۆلێژو مامۆستاكان بەدەنگ داواكاریەكەوە نەهاتن. بروانامەكان نەنێردران ولێپرسینەوەش ئەنجام نەدرا. دوای ئاراستەكردنی نوسراوێكی ئێمە سەبارەت بەم بابەتە بۆ ئەنجومەنی زانكۆ، سەرۆكی زانكۆ لەبەرواری 30/6/2006 بەنامەیەك وەلامی دامەوەو دەنوسێت: "ئەم یاداشتە پێویستی بە دارشتنی میكانیزمێكی گونجاو هەیەو لە ئایندەیەكی نزیكدا لیژنە بەرێزەكەتانی لێ ئاگادار دەكەینەوەو دەخرێتە بەردەم ئەنجومەنی زانكۆ". ئەم ئاگادار كردنەوەیەو میكانیزمە گونجاوە هەتا ئەمرۆش بێدەنگ ماوەتەوە.\nخراپ هاوتاكردنی بروانامەكان\nچەندین هەن بەكالۆریۆسیان هەبوە، لەبەر هەر هۆیەك بێت بۆیان كراوەتە ماستەر بێئەوەی توێژینەوەی ماستەریان هەبێت و وەحدەی تەواویان هەبێت. هەیە بروانامەی بەكالۆریۆسی نیەو بۆی هاوتاكراوە بە بەكالۆریۆس، چەندین هەن بەكالۆریۆسی تەواو كردوە لە زانكۆ بیئەوەی بروانامەی دواناوەندی هەبێت و سەرۆكی زانكۆو راگرەكانیش ئاگادارن، ئایا ئەمەیە چاكسازیەكانی دەسەلات لەم هەرێمە؟ ئەگەر داوای بروانامە لەهەندێك بكرێت ئەوەی هاوتاكراوەكەت بۆ دەهێنێت، بەلام ئایا بروانامە ئەسلیەكە گونجاوە لەگەل هاوتاكراوەكە؟ كەسێك بروانامەی ماستەری هەبێت ئەی نابێت (بەحسی ماستەری) هەبێت؟ هەروەها ئەبیت بەحسی بەكالۆریۆسیشی هەبێت. دوو بروانامەو دوو بەحسی تەخەروج دەبێت هەبن (بەكالۆریۆس/ماستەر/ دكتۆرا). لەئەلمانیا بۆ دەرچووی زانكۆ دوو جۆر لە بروانامە هەبوون، یەكێكیان دبلۆم، ئەوەی تر لەسەری نوسراوە ماستەر ئارتیۆم بەلام ئەمە ماستەر نیە بەلكو بەكالۆریۆسەو هەندێك كەس لەهەرێمی كوردستان ئەم شتەیان بۆ مەبەستی خراپ بەكارهێناوە، بەلام بۆیان هاوتاكراوە بەماستەر، ئەگەر لەنەزانینەوە بێت لەهەریم، خۆدەبێت بەحسی ماستەرەكەی بخاتە بەردەم هەروەها ئەوەی بەكالۆریۆسەكەشی، ئەگەر زانراویش بوبێت و بۆی كرابێت ئەوە لیژنەی هاوتاكردنەكە لێی بەرپرسە.\nلیژنەكەمان هەلوەشێندرایەوە بێ ئالوگۆر كردنی بەلگەنامەكان\nلیژنەكەمان، لیژنەی هاوتاكردنی بروانامەكان لە سلێمانی هەلوەشێندرایەوە نەك هەر پێشتر ئاگادار نەكراینەوە لەو بریارە بەلكو لیژنە نوێكەی هەولێر داوای دۆسیەكانیشی لەئێمە نەكرد، یان ئەو كێشەی بروانامانە بخەین بەلایەكدا كە هێشتا هەلواسراو بوو. هەیە لە لایەن لیژنەكەی سلێمانی وەك هاوكاریەك بۆ ماوەیەكی كاتی بروانامەكەی بۆ هاوتا كراوە بەو مەرجەی كە لەماوەی چەند مانگێكدا وەحدە نوقسانەكانی بهێنێت لەو ولاتەی لێوەی هاتوە، بۆ نمونە "مامۆستا" سەرنج سالح عەزیز كە مامۆستایە لە بەشی كۆمەلناسی زانكۆی سلێمانی و كرایە سەرۆك بەش یش (بروانە ئاوێنە، 9.8.2011، ل.2). بەلام دواتر بروانامەكەی نەهێناو هەر هێشتا مامۆستایە. ئیستە زانراوە كە تەنیا یەك سالی ماستەری خوێندوە (بروانە ئاوێنە). هەیە راوێژكاری سەرۆك كۆمارەو گۆمانی قورس لەبروانامەكەی دەكرێ كە لەروسیا گوایە بەدەستی هێناوە. چەندین بروانامەی ساختە لە هەرێمی كوردستانەوە بۆ دەرەوەی عێراق دروستكراوە.\nوتوێژەكانم لەگەل وەزیرەكانی خوێندنی بالا\nمن لەگەل وەزیری خوێندنی بالای پێشوو د. ئیدریس هادی لە وەزارەت لەسەر ئەم بابەتە دووام. وتی من ئاگاداری سەرۆكی زانكۆی سلێمانی دەكەم بەلایەنی كەمەوە بروانامە هەلواسراوەكان بخەن بەلایەكدا، ئەم بەرێزەش هیچی ئەنجامنەدا. بەم شێوەیە لەگەل وەزیری خوێندنی بالای ئێستەش بەرێز د.دلاوەر لە وەزارەت نوسینیشم خستە بەردەم، ئەمیش بێئەنجام ماوەتەوە. ئێستە دۆسیەكەم بۆ داواكاری گشتی / سلێمانی ناردوە. بزانین ئەم دەزگایە چیدەكات.\nدادوەرێك فەرمانی سزا دەردەكات بەلام بروانامەكەی ساختەیە\nكەسێك ویژدانی چۆن قبول دەكات بروانامەیەكی لەگیرفاندایە ساختەیە یان بەغەدر بۆی هاوتا كراوە. یاساییەك لەوانەیە رۆژگار بیكاتە دادوەر، یان پزیشكێك دواتر نەشتەرگەری مرۆڤ بكات بەلام بروانامەكەی ساختەیە، یان دادوەرەكە فەرمانی كوشتن یان زیندانی بەسەر تۆمەتباریكدا ئەدات بەلام لەبنەرەتدا بروانامەكەی شەرعی نیە. ئەی ئایا دەسەلاتێكی سیاسی دەولەت وهەرێمێك چۆن پێناسە بكرێت ئەم راستیانە بزانێت وهیچیش ئەنجام نەدەن؟


فەڕەنسا داوا دەکات بەخێرایی سزاکانی سەر هاوڵاتیانی قەتەڕ لاببرێن\nفەڕەنسا داوای کرد بەخێرایی سزاکانی سەر هاوڵاتیانی قەتەڕ لاببرێن ئەوەش لەمیانەی هەوڵەکاندا بۆ هێورکردنەوەی ڕەوشەکەی کەنداوی عەرەبی کە ماوەی مانگێکە ناکۆکییەکان بەردەوامە لەنێوان قەتەڕ و چوار وڵاتە عەرەبییەکەدا.\nسعودیە و ئیمارات و بەحرەین و میسڕ لە پێنجی مانگی پێنجدا سزاکانیان سەپاند بەسەر قەتەڕدا و بە تۆمەتی پشتیوانیکردن لە تیرۆر و ئێران تۆمەتباریان کرد، قەتەڕیش هەموو ئەو تۆمەتانە ڕەت دەکاتەوە.\nوەزیری دەرەوەی فەڕەنسا جان ێڤ لۆدریان لە دەوحەی پایتەختی قەتەڕ دوای ئەوەی چاوی بە هاوتا قەتەڕییەکەی شێخ محەمەد بن عەبدوڵڕەحمانی دووەم کەوت بە ڕۆژنامەنووسانی وت " فەڕەنسا داوا دەکات بەزووترین کات سزاکانی سەر هاوڵاتیانی قەتەڕ لاببرێن کە کاریگەریی هەیە لەسەریان."\nدواتر هەر لەڕۆژی شەممەدا لۆدریان بەرەو سعودیە بەڕێکەوت و لەوێش لە کۆنگرەیەکی ڕۆژنامەوانی هاوبەشدا لەگەڵ هاوتا سعودییەکەی عادل جوبەیر دووبارە نیگەرانیی خۆی دەربڕی سەبارەت بە کاریگەریی ناکۆکییەکان.\nجوبەیر وتی هەر بڕیارێک پەیوەندیی هەبێت بە ناکۆکییەکانەوە دەبێت لە چوارچێوەی ئەنجومەنی هاریکاری کەنداودا بێت کە لە شەش وڵات پێکهاتووە.\nوتیشی " هیوادارین ئەم ناکۆکییانە لە ماڵی کەنداودا چارەسەر بکەین و هیوادارین براکانمان لە قەتەڕ وەڵامی داواکارییەکانی کۆمەڵگەی نێودەڵەتیش بدەنەوە نەک تەنها چوار وڵاتەکە."\nجوبەیر دووبارەی کردەوە و وتی " قەتەڕ دەبێت پشتیوانی لە تیرۆر و توندڕەویی نەکات و هەروەها لەڕێی دەزگاکانی ڕاگەیاندنەوە ڕق بڵاونەکاتەوە و دەبێت میوانداری خەڵکانێکی تیرۆریست و داواکراو لە وڵاتەکانیانەوە نەکات و دەست نەخاتە کاروباری وڵاتانی ناوچەکەوە."\nوابڕیارە لۆدریان سەردانی ئیمارات و کوەیت بکات کە وەکوو نێوەندگیرێک ڕەفتار دەکات.\nسەردانەکەی لۆدریان دوای سەردانەکانی هێزەکانی جیهان دێت لەوانەش وەزیری دەرەوەی ئەمەریکا ڕێکس تیلەرسن کە هەفتەی ڕابردوو سەردانی ناوچەکەی کرد و بە هەمان شێوە هەوڵی چارەسەرکردنی کێشەکانیدا.\nهەروەها لە ماوەی ڕابردوودا کاربەدەستانی بەریتانیا و ئەڵمانیاش سەردانی ناوچەکەیان کردووە بە مەبەستی هێورکردنەوەی ڕەوشەکە.


سه‌رۆک ئۆباما: ده‌نگی ئه‌مه‌ریکا ده‌نگی ئازادیـیه\nبه بۆنه‌ی 70 هه‌مین سـاڵیادی دامه‌زراندنی ده‌نگی ئه‌مه‌ریکا سه‌رۆکی وڵاته یه‌کگرتووه‌کانی ئه‌مه‌ریکا باراک ئۆباما په‌یامێـکی پـێرۆزبایی ئاڕاسته‌ی هه‌موو کارمه‌ندانی ده‌نگی ئه‌مه‌ریکا کرد و هیوای سه‌رکه‌وتنی بۆ خواستن.\nسه‌رۆک ئۆباما له په‌یامه‌که‌یدا گوتی ده‌نگی ئه‌مه‌ریکا هه‌ر له یه‌که‌م ڕۆژیـیه‌وه که له میانه‌ی جه‌نگی جیهانی دووه‌مدا دامه‌زراوه، بووه‌ته ده‌نگی ئازادی. گوتیشی کارمه‌ندانی ده‌نگی ئه‌مه‌ریکا پـێش هه‌موو که‌سێـک کاریان بۆ دروسـتکردنی په‌یوه‌ندی له نێوان ئه‌مه‌ریکا و جیهاندا کردووه، وه وێنه‌ی ڕاسته‌قینه‌ی ئه‌مه‌ریکایان نیشـانداوه.\nسه‌رۆک ئۆباما هه‌روه‌ها گوتی ده‌نگی ئه‌مه‌ریکا له به‌رامبه‌ر سانسۆری حکومه‌تانی بیانی بووه‌ته سه‌رچاویه‌ک بۆ هه‌واڵی ڕاست و دورست. گوتیشی هه‌روه‌ها له به‌رامبه‌ر ئه‌و ڕژێمانه‌ش وه‌سـتاوه که مافه گشـتیـیه‌کان ڕه‌تده‌که‌نه‌وه. گوتی ده‌نگی ئه‌مه‌ریکا له پاڵ دیموکراسی و ئازادیـیه.\nپاشـان سه‌رۆک ئۆباما گوتی هه‌ندێـک جار کاره‌که‌تان مه‌ترسی گه‌وره‌ی به دواوه‌یه، وه ئه‌مڕۆ ئێمه هه‌روه‌ها یادی ئه‌و که‌سـانه‌ی ده‌نگی ئه‌مه‌ریکاش ده‌که‌ینه‌وه که ژیانی خۆیان له پـێناوی ئه‌رکه‌که‌یاندا به‌خشی. گوتیشی بێ گومان ڕه‌نگه که‌س و لایه‌ن هه‌بن هه‌وڵ بده‌ن ده‌نگی ئه‌مه‌ریکا کپ بکه‌ن، به‌ڵام ئه‌وانه نه‌یانتوانیوه گه‌یاندنی په‌یامه‌که‌مان ڕابگرن.\nسه‌رۆک ئۆباما هه‌روه‌ها گوتی ده‌نگی ئه‌مه‌ریکا له پاڵ هه‌موو ئه‌وانه‌دا وه‌سـتاوه که خوازیاری دیموکراسین و له ژێر سته‌مدا ده‌ژین.\nله کۆتایـیدا سه‌رۆک ئۆباما سوپاسی کارمه‌ندانی ده‌نگی ئه‌مه‌ریکای کرد و گوتی به ناوی گه‌لی ئه‌مه‌ریکا و ئه‌و ملیۆنان که‌سه‌ی سه‌رانسه‌ری جیهان که هیوا و هێز له ئێوه‌وه په‌یدا ده‌که‌ن سوپاسـتان ده‌که‌م.


نانێک لە نانەوای دارین! - ئاوێنه\nنانێک لە نانەوای دارین!\nلە ڕۆژانی شەڕی ناوخۆی نەوەتەکان من دژ بە شەڕی ناوخۆبووم. ڕۆژێک لە چاخانەیەک قسەم کرد، دوو کەس بردمیان مەخزنێک لە دەمما خاڵی کەن. بەڵام نازانم چۆن، ئیتر نەچومە ریزی ونبوانی شەڕی ناوخۆوە. ئەو ڕۆژانە کوشتن و ئاو خواردنەوە وەک یەک وابوو. ئەوەی لە بەردەم نانەواخانەی دارین ڕوویدا، روداوێک نیە، یەکەمجاربێت بەڵکو نموونەی خەروارێکی ئێجگار گەورەیە لە دونیای کۆمەڵایەتی و سیاسی کوردیدا، بەڵکو ناوچەکە و هەموو دونیادا.\nلێدان، کەرامەت شکاندن، کوشتن، کاری ئاسایی ناو نوخبەی سیاسی کوردی بووە، ئایا خۆیان ئەنجامیانداوە یان شەقاوەکانیان، ئەوە تەنها میتۆدەکەی جیاوازبووە.\nبیکوژن، فەرمانێک بووە، زۆرجار بۆ گاڵتەو گەپ دراوە.\nکرۆکی ئەمە لە ئەو ئەخلاقەوەیە کە مرۆڤی ئاسایی، مرۆڤی بێدەسەڵات، مرۆڤ نیە. بەڵکو کێڵگەی ئارەزوو و کردە دەرونیە نەخۆشەکانی خاوەن هێزەکانە. ئەمە دۆخێکە دەبێت هەموو کەسێک هەموو چرکەیەک لە ژیانیدا بە گژیدا بچێتەوە.\nئەمڕۆ خەڵکی ئاسایی خاوەنی هێزێکی زیاترن لە بەر چەند هۆکارێک\nیەکەم، بە هۆی بوونی میدیومی فەیس بووک، بۆیە سوپاسێکی گەورە بۆ مارک زوکەربێرگ.\nدووەم، بە هۆی بوونی ئۆپۆزسیون\nسێیەم، بە هۆی بوونی ئەو دیموکراسیە (سەرباری هەموو شەق و شڕیەکەی)\nلە یونانەوە جیاکارییەک هەیە لە نیوان مرۆڤ و ئاژەڵدا، ئەویش لە مافی سیاسی بووندا. زوێ لە گەڵ بایودا. بۆئەوەی لە ڕیزی زوی نەبێت، ئەوانەی کە پاشان لە درێژایی مێژوودا دەبنە قوربانی بەبێ ئەوەی کەس هیچ بایەخێکیان پێبدات، دەبێت مافی سیاسی بە دەست بهێنێت.\nبۆیە بۆ ئەوەی وەک مرۆڤ مامەڵە بکرێیت دەبێ بەردەوام سیاسیانە بژیت. ژیانی سیاسی یانی بەشداری، داکۆکی، قسەکردن، دەنگدان، چالاکبون، خەمخواردنی ئەویتر، بروابوون بە مافی یەکسانی هەموان. کاتێک هیزێک دەیەوێت پێت بڵێ بایکۆت بکە، دوور بگرە، پەراوێزبە، لە ماڵەوەبە. ئەوە پێت دەڵێت دوور بکەوەرەوە لە مرۆڤ بوون، لە کاریگەربوون، لە بەشداری سیاسی؛ هەتا بە ئاسانی بتکەمە نێچیری خۆم. هەتا زیاتر سیاسی بیت زیاتر مرۆڤیت.


كوردستان: نامه‌ی لاوێکی مه‌هابادی بۆ کۆڕ و کۆمه‌ڵه مروڤدوسته‌کان\nوریای پیلانی دوژمنانی بزووتنه‌وه‌ی هه‌قخوازانه‌ی گ...\nئاگاداری له ناوه‌ندی هه‌له‌بجه دژ به ئه‌نفال\nکوردینه ....فریای شۆڕشی به‌ردی شاری مه‌هاباد بکه...\nئه‌ده‌لاید- یادی 16 ساڵه‌ی تێرۆری دوکتور قاسملوو\nله‌جیاتی که‌ڵکی نابه‌جێ کۆده‌نگی و یه‌کڕیزی\nئاشکرا بونی گروپه‌که‌ی شێخ زانا و چه‌واشه‌کاریه‌کا...\nشوانه وڵاتپارێزێکی تێکۆشه‌ر یان ئه‌ندامی هێزێکی س...\nتێروریسته‌کانی هه‌ولێر و ئاسایشی خه‌واڵو ؟\nنامه‌ی لاوێکی مه‌هابادی بۆ کۆڕ و کۆمه‌ڵه مروڤدوسته‌کان\nنازانم سه‌ره‌تای نامه‌که‌م به چ وشه‌یه‌ک ده‌س پێ بکه‌م ، خۆێن ، فرمێسک ، جینایه‌ت و جنازه. نازانم لێم تێ ده‌گه‌ن یان نا ؟ که‌وا بو نامه‌که‌م به بێ سه‌ره‌تا ده‌س پێ ده‌که‌م.\nمن ناوم ئاریا یه ، لاوێکی بیست و پێنج ساڵه‌ی مه‌هابادیم. که‌س نازانێ که ئه‌مڕۆ ، به‌یانی یان چه‌ند ڕۆژی دیکه سینگم دبێته قه‌ڵغانی گوله‌ی چه‌کی داگیرکه‌ره جه‌لاده‌کان و له شه‌قامێک دا فڕێم ئه‌ده‌ن یان ئه‌مخه‌نه شۆێن ماشین و به ناو شارا ئه‌مگێڕن بۆ ئه‌وه‌ی خه‌ڵکی پێ چاوترسێن بکه‌ن.\nئه‌وه‌ی که که‌ی و چون بکۆژرێم ، گرینگ نیه ، ئه‌وه‌ی به گرینگی ئه‌زانم ئه‌وه‌یه که ده‌نگ و هاواری هاو وه‌ڵاتیه‌کانم به گۆیێ جیهانیان بگه‌یه‌نم.\nتکایه گۆێ له هاوار و ناڵه‌مان بگرن ، هاوار و ناڵه‌ی گه‌لانی ژێر چه‌پۆکی ئێران و به‌تایبه‌تی گه‌لی کورد.\nمن ئه‌مه‌وێ بۆتان بنوسم که چۆن ئه‌م گه‌له بن ده‌سته خۆڕاگره هه‌ستاوه‌ته سه‌ر پێ و سینه‌ی لاوه‌کانی کردوه‌ته قه‌ڵغانی ئازادی.\nتکایه گۆێ بگرن له داخۆازی ئه‌م گه‌له هه‌ژاره که لاوه‌کانی له جیاتی ئه‌وه‌ی فێری زانین و زاست ببن له پێناو ئازادی و مافه سه‌ره‌تایه‌کانیان دا ، ڕۆژانه ڕاو ئه‌نرێن و سه‌رێان ئه‌بریته سه‌ر داری بێ داد.\nتکایه گۆێ بگرن له نوزه‌ی نیوه گێانی ئه‌و لاوانه‌ی که له به‌ندیخانه‌کانی کۆماری تێروریستپه‌ره‌وه‌ری ئێسلامی ئێران دا له بن دڕندانه‌ترین ئازار و ئه‌شکه‌نجه دان و داواێ یارمه‌تیتان لێ ده‌که‌ن.\nگۆێ بگرن له ئاه و نزای دایکانی ڕۆڵه کۆژرا و جه‌رگ بڕاوی ئه‌م گه‌له بێ ماف و سه‌رکۆت کراوه.\nگۆێ بگرن له هه‌ناسه ساردی باوکانی ده‌ست قڵیشاوی کورد که ده‌بێ بۆ وه‌رگرتنه‌وه‌ی جه‌نازه‌ی لاوه ئێعدام کراوه‌که‌نیان ده‌س ڕه‌نجی مانگێ شه‌ونخونی بده‌نه جه‌لاده‌کان.\nگۆێ بگرن له گریانی به کۆڵی ئه‌و تازه بۆکانه‌ی که له‌سه‌ر گۆڕی خۆشه‌ویسته پێ نه‌گه‌یشتوه‌که‌یان له جیاتی فرمێسک خۆێن ئه‌ڕێژێن.\nئێوه و ئه‌و مروڤایه‌تیه‌ی بڕۆاتان پێی هه‌یه ، ئه‌م ده‌نگه تامه‌زرو و پڕ له خۆشه‌ویستیانه ببیسن و وێژدانتان ڕاچڵه‌کێ. ئه‌رێ ئێوه پارێزه‌ری مافی مرۆڤ نین؟ که‌وا بو بۆچی له به‌رانبه‌ر ئه‌م هه‌مو دڕنادایه‌تیانه‌ی جه‌لاده‌انی کۆماری ئیسلامی ئێران دا بێده‌نگ و بێ هه‌ڵۆێستن.\nتاکه‌ی ده‌بێ کاسه‌ی سه‌ری لاوانی کورد پێاڵه‌ی شه‌راب خۆاردنه‌وه و سه‌ندوقچه‌ی زه‌ڕ و ئه‌م جه‌لاده گورگ سیفه‌تانه بێ؟ تاوانی ئه‌م لاوانه چیه ؟ بۆ ده‌بێ ئه‌مه چاره‌نوسیان بێت؟\nبێده‌نگیتان له‌م هه‌ل و مه‌رجه دا خه‌یانه‌ته ، خه‌یانه‌ت ، بڕۆا بکه‌ن له سه‌ره‌وی خه‌یانه‌یش. تاکه‌ی ده‌بێ هه‌تاوی ته‌مه‌نی لاوانی ئه‌م گه‌له بن ده‌سته ، به پیلانی جه‌لاده کۆنه‌په‌ره‌سته‌کان له ئێۆاره‌ی کۆژانه‌وه دا بێ؟\nهه‌شتاکانتان له بیره ؟ ئه‌و کاته‌ی که سه‌د و هه‌شتا و دوو هه‌زار کوردی باشوری کوردستان به ده‌ست جه‌لاده‌کانی سه‌دام حسێن ئه‌نفال کران و له گۆڕه به کۆمه‌ڵه‌کان دا زینده به چاڵ کران ، ئه‌ی ئه‌و پێنج هه‌زاره کورده‌تان له بیره که له شاری هه‌ڵه‌بجه دا به گازی شیمیاێی گێانێان له ده‌ست دا؟\nهاوکات کۆماری ئیسلامی ئێرانیش هه‌ر هه‌مان جرم و جینایه‌تی ئه‌نجام ئه‌دا و به ده‌ستوری ڕاسته‌و خۆێی ئایه‌ته‌ڵوڵا خۆمه‌ینی کۆشتنی کورد حه‌ڵاڵ کرا و به هه‌زاران لاوی کورد هه‌ڵۆاسران و له‌و نێوه‌ش دا په‌نجا و نو لاوی مه‌هابادی له یه‌ک ڕۆژ دا که له ناویان دا مێر منداڵی وا هه‌بو ته‌مه‌نی له خۆاره‌وه‌ی هه‌ژده ساڵ بو هه‌ڵۆاسران.\nئه‌رێ به‌ڕاست ئه‌م هه‌مو کۆشتن ، هه‌ڵۆاسین ، داپڵۆسین ، جرم وجینایه‌ت و ئازار و ئه‌شکه‌نجه دانانه‌ی لاوانی کورد به‌س نیه؟ ئێوه که پارێزه‌ری له مافی مروڤ ده‌که‌ن ، وه‌رن فریامان که‌ون ئه‌وا لێره مروڤه‌کان له بن پۆستاڵی داگیر که‌ر دا ئه‌پڵیسێنه‌وه.\nۆێنه‌کانی ئه‌و لاوه بیست و پێنج ساڵه‌یه‌ی مه‌هابادیتان دیت که ناوی شوانه‌ی سه‌ید قادره؟ ئه‌وه‌ش داهێنانی نۆێی کۆماری ئیسلامی ئێرانه له کوردستان. له کۆێ و چۆن ده‌کرێ ئه‌م کرده‌وانه به کرده‌وه‌ی مروڤ حیساب بکرێن؟\nئه‌رێ چۆن له به‌رانبه‌ر ئه‌و هه‌مو ناڕه‌وایه‌تی و زوڵم و سته‌مه دا بێده‌نگن؟ تا که‌ی ئه‌م کرده‌وه نامروڤانه و کۆنه‌په‌ره‌ستانه درێژه‌یان ده‌بێ؟\nده‌بێ بزانن که بێدنه‌گی ئێوه نیشانه‌ی ئاواڵه هێشتنه‌وه‌ی ده‌ستی ئه‌و جه‌لادانه‌یه که به‌رده‌وام بن له کردوه‌کانیان دا.\nبه‌سه بێده‌نگی ، فریامان که‌ون ، وه‌رن با هه‌مومان پێکه‌وه ئه‌م ڕژیمه جینایه‌تکاره به‌هاوێنیه زباڵه‌دانی مێژوو . چاره‌نوسی سیسته‌مه دڕنده‌کان له نیو چونه.\nمه‌هێڵن که دایکانی کوردستان و دایکانی گه‌لانی دیکه‌ی ئێران له‌مه زیاتر جه‌رگبڕاو بن.\nهه‌ۆڵ و هیمه‌تێکتان هه‌بێ تاوه‌کونی هه‌تاوی ئازادی له ئاسوی چیاکانی کوردستانه‌وه تێشک به‌هاوێ و ژیان واته‌دار بکات. ده‌با به‌س خۆێنی سه‌هۆڵ به‌ستوی لاوان له‌سه‌ر سه‌وزه‌ڵانی دیمه‌نی ئه‌م سروشته جوانه له پێش چاومان بێت.\nده لێ گه‌ڕێن که گۆڵی سوری پێده‌شته‌کانی کوردستان له سینگی بۆکی هیوامان بده‌ین و که‌م تاجه گۆڵێنه بۆ سه‌ر گۆڕی لاوانی شه‌هید کۆ که‌ینه‌وه.\nبۆ یارمه‌تی دانتان چرکه‌کان ده‌ژمێرم.\nتی بی نی: ئه‌م بابه‌ته له سایتی www.mahabad.org به فارسی نوسراوه و منیش له‌به‌ر ناوه‌روکه به هه‌سته‌که‌ی وه‌رم گێڕایه سه‌ر زمانی کوردی. دیاره من وشه‌کانم نه گۆڕیوه ، به‌ڵکو هه‌وڵم داوه ناوه‌روکه‌که‌ی بنوسمه‌وه.\nهیوا گوڵ محه‌مه‌دی 070524\nposted by خالید عه‌زیزی | 17:37


09/08/2020 154 جار خوێندراوه‌ته‌وه\nبەمەبەستی ناڕەزاییەتی دەربڕین لەبەرانبەر خراپبوونی رەوشی كارەبا، دانیشتووانی قەزای ئیسلاح رۆژهەڵاتی پارێزگای زیقار باشووری عێراق خۆپیشاندانیان ئەنجامدا.\nئاژانسی ئەنادۆڵ بڵاویكردەوە، كە دەیان كەس لە قەزای ئیسلاح رۆژهەڵاتی زیقار خۆپیشاندانیان سازكردووە، ئەوەش بۆ ناڕەزاییەتی دەربڕین لە بەرانبەر خراپبوونی رەوشی كارەبا، ژمارەیەك رێگەی سەرەكییان داخستووە لەوانە رێگەی زیقار- میسان.\nئاژانسەكە بڵاویشیكردەوە، كە لە میانی خۆپیشاندانەكەدا، خۆپیشاندەران داوایان لەحكومەتی خۆجێی كردووە، كە گرفتی كەمی كارەبا لە سایەی بەرزبوونەوەی پلەكانی گەرمادا چارەسەر بكات، هەروەها داواشیان كردووە قایمقامی قەزای ئیسلاح لە پۆستەكەی لابدرێت.\nلە مانگی حوزەیرانی رابردوودا، حكومەتی عێراق دەسەڵاتی دانوستان و واژووكردنی گرێبەستی بە بەهای زیاتر لە یەك ملیار یورۆ بۆ جێبەجێكردنی پڕۆژەكانی وزەی كارەبا لە وڵاتدا، بە وەزیری دارایی دابوو.\nبەپێی وەزارەتی كارەبای عێراق، بەرهەمهێنانی كارەبا، دەگاتە 13 هەزار و 500 میگاوات و پلانیش داندراوە كە لە میانی ئەمساڵدا، لەڕێگەی وەگەرخستنی ژمارەیەك وێستگەی نوێ، سێ هەزار و 500 میگاواتی دیكە زیاد بكرێت.


ئەمریکا بودجە بۆ پێشمەرگە دابین دەکات و وەزارەتی پێشمەرگەش ڕوونکردنەوەی دا\nكوردستان 28/12/2021 - 13:43 شوان بەرزنجی\nلە بودجەی ساڵی 2022ی پێنتاگۆن، بڕی 260 ملیۆن دۆلار بۆ هاوکاریکردن هێزەکانی پێشمەرگە پەسند کرا و وەزارەتی پێشمەرگەش ڕوونکردنەوە لەبارەی دەدات.\nسه‌رۆكی ویلایه‌ته یه‌كگرتووه‌كانی ئه‌مریكا، بودجەی پێنتاگۆن (وه‌زاره‌تی به‌رگری)ی په‌سه‌ند کرد، كه 777 ملیار دۆلاره و 260 ملیۆن دۆلاری بۆ هاوکاریکردنی هێزی پێشمەرگە تەرخان کراوە.\nهەروەها لە پرۆژە بودجەی وەزارەتی بەرگری ئەمریکادا هاتووە کە بەغدا مووچەی هێزی پێشمەرگە دابین ناکات، بۆیە پشکی شێری هاوکارییەکانی ئەمریکا بۆ پێشمەرگەیە.\nئەمڕۆ شۆڕش ئیسماعیل، وەزیری پێشمەرگە لە کۆنفرانسێکی ڕۆژنامەنووسی ڕایگەیاند: "خۆشحاڵین بە پەسند کردنی هاوکارییەکانی ئەمریکا بۆ پێشمەرگە لە چوارچێوەی بودجەی وەزارەتی پێنتاگۆن، پێشمەرگە پێویستی بە تەکنەلۆژیای نوێ هەیه بۆ بەرەنگاری تیرۆر".\nجەختی کردەوە بەشێکی تری بودجەکەش بۆ مەشق و ڕاهێنان وهاکاری سەربازیی لیواکانە.


🔣 جەژنی پیرشالیار Miscellaneous\n📅 Added on Aug 13 2009 1:00PM\n👁 This item has been viewed 7,426 times\nرێوڕەسمی جەژنی پیرشالیار هەر لەسەردەمی ژیانی خۆیەو [ More... 👁] ✖ ✖ 0 0 ✔ 90% ✍ H.B. 13-8-2009 13:00:56\n✌ حاجی باقی حاجی ساڵحی مەنگۆڕ Martyrs\n📅 Added on Nov 10 2008 5:06PM\n👁 This item has been viewed 9,832 times\nمامۆستای خەباتگێڕ و زانای لێهاتووی بواری زانستی بی [ More... 👁] ✖ ✖ 0 0 ✔ 99% ✍ H.B. 10-11-2008 17:06:32\n👁 This item has been viewed 103,836 times\nشاری سلێمانی لە ساڵی 1784 لەلایەن ئیبراهیم پاشای ب [ More... 👁] ✖ ✖ 73 243 ✔ 99% ✍ H.B. 7-11-2008 16:40:39\n💎 قەڵای هەولێر Archaeological places\n📅 Added on Sep 17 2009 2:24PM\n👁 This item has been viewed 30,865 times\nقەڵای هەولێر تەپۆلکەیەکی بازنەیی رووتەختە، رووبەری [ More... 👁] ✖ ✖ 13 70 ✔ 99% ✍ H.B. 17-9-2009 14:24:27\n📖 گرانییە گەورەکە Articles\n📅 Added on Sep 17 2009 2:31PM\n👁 This item has been viewed 3,320 times\nلە مانگەکانی کۆتایی ساڵی 1879 بارانێکی زۆر باری لە [ More... 👁] ✖ ✖ ✖ 0 0 ✔ 70% ✍ H.B. 17-9-2009 14:31:41\n🔣 لۆزان Miscellaneous\n📅 Added on Aug 13 2009 1:11PM\n👁 This item has been viewed 14,637 times\nپەیمانی لۆزان ئەو پەیمانەیە کە کوردستانی گەورەی تێ [ More... 👁] ✖ ✖ 3 0 ✔ 99% ✍ H.B. 13-8-2009 13:11:12\n👫 وەلی دێوانە Biography\n📅 Added on Aug 13 2009 12:21PM\n👁 This item has been viewed 19,339 times\nشاعیری ناودار وەلی دێوانە لە سەرچاوەکاندا ساڵی لە [ More... 👁] ✖ ✖ 0 6 ✔ 99% ✍ H.B. 13-8-2009 12:21:52


وه‌زاره‌تی به‌رگری ئه‌مه‌ریكا: هێزه‌كانی هه‌سه‌ده هاوبه‌شی ئێمه‌یه\nوه‌زاره‌تی به‌رگری ئه‌مه‌ریكا "پنتاگۆن" جه‌ختده‌كاته‌وه كه هێزه‌كانی هه‌سه‌ده هاوبه‌شی ئه‌مه‌ریكان و به‌رده‌وام ده‌بن له پشتیوانیكردنیان.\nجۆناسان هۆفمان وته‌بێژی وه‌زاره‌تی به‌رگری ئه‌مه‌ریكا له پرێس كۆنفرانسێكدا رایگه‌یاند، "داعش تائێستا به‌ته‌واوی كۆتایی نه‌هاتووه و ئامانجی سه‌ره‌كیمان له سوریا كۆتایی هێنانه به‌و رێكخراوه تیرۆرستییه و رێگریكردن له سه‌رهه‌ڵدانه‌وه‌یان".\nوتیشی: "هێزه‌كانی ئه‌مه‌ریكا له ده‌وروبه‌ری كۆبانێ به‌رده‌وامن له كشانه‌وه، به‌ڵام دۆخه‌كه بڕیار ده‌دات له‌سه‌ر مانه‌وه یاخود كشانه‌وه‌ی ته‌واوه‌تی هێزه‌كانمان". رونیشیكرده‌وه كه سه‌ربازانی ئه‌مریكا سه‌رپشككراون بۆ روبه‌ڕووبوونه‌وه‌ی هه‌ر هێزێك ببێته هه‌ڕه‌شه بۆسه‌ر كێڵگه نه‌وتییه‌كانی رۆژهه‌ڵاتی سوریا.\nوته‌بێژه‌كه‌ی پنتاگۆن باسی له‌وه‌شكرد، واشنتن به‌رده‌وامه له كاركردن له‌گه‌ڵ هێزه‌كانی سوریای دیموكرات "هه‌سه‌ده" به پڕچه‌ككردن و پاڵپشتیكردنیان له رووبه‌ڕووبوونه‌وه‌ی داعشدا، ئه‌و هێزه هاوبه‌شی ئه‌مه‌ریكایه.\nله‌باره‌ی خۆپیشاندانه‌كانی عیراقه‌وه وته‌بێژه‌كه‌ی وه‌زاره‌تی به‌رگری ئه‌مه‌ریكا جه‌ختی كردوه‌ته‌وه، ئه‌وان ده‌ست له كاروباری عیراق وه‌رناده‌ن.


پلاسخارت: هەڵبژاردنی ٢٠٢١ هەلی ئەوە بۆ عێراقییەکان دەڕەخسێنێت کە دەنگی خۆیان بگەیەنن\n2020-12-24 [11:17 AM]\nنوێنەری تایبەتیی سکرتێری گشتیی نەتەوە یەکگرتووەکان، جێنین هێنیس پلاسخارت، له پەیامێكدا بە بۆنەی سەری ساڵی تازەوە كه وێنه‌یه‌كی بۆ ئاژانسی هه‌واڵی زاگرۆس هاتووه، تێیدا رایگه‌یاند، بێگومان عێراق لەم سەرەساڵە تازەشدا لە یەک کاتدا هەر ڕوبەڕووی چەندین گێژاو دەبێتەوە بەهۆی ئاڵنگارییە ئابووری و ئاسایشییەکانەوە، تیشی، هەڵبژاردن کە بۆ ساڵی ٢٠٢١ دانراوه هەلی ئەوە بۆ عێراقییەکان دەڕەخسێنێت کە بتوانن دەنگی خۆیان بگەیەنن.\nمن بەهاتنەوەی سەری ساڵی تازە و مژدەی دۆزینەوەی پێکوتە (ڤاکسین)یش، هیوایەکی زۆرم هەیە کە ئەم قەیرانە تەندروستییە بە زوویی کۆتایی پێ بێت و ببێتە بەشێک لە رابردوو و بەمەش دەرفەتی چارەسەری گیروگرفتەکان و قۆستنەوەی ئەو هەلانەی کەلە پێشمانە بڕەخسێت. بەداخەوە و بێگومان عێراق لەم سەرەساڵە تازەشدا لە یەک کاتدا هەر ڕوبەڕووی چەندین گێژاو دەبێتەوە بەهۆی ئاڵنگارییە ئابووری و ئاسایشییەکانەوە لەگەڵ ئەوپەڕی پێویستبوون بە چاکسازیش.\nهەڵبژاردن کە بۆ ساڵی ٢٠٢١ دانراوه هەلی ئەوە بۆ عێراقییەکان دەڕەخسێنێت کە بتوانن دەنگی خۆیان بگەیەنن لەو کاتەی کە سەرقاڵی داڕشتنی نەخشەی سیاسییانن بۆ داهاتوو. بێگەردیی ئەم هەڵبژاردنانە و پابەندبوونی لایەنەکان پێوەی لەوپەڕی گرینگیدایە.\nلە کانونی یەکەمی رابردوودا نەتەوە یەکگرتووەکان یادی ٧٥ ساڵەی دامەزراندنی کردەوە لەپێناو خزمەتکردنی مرۆڤایەتیدا. عێراق هەر خۆشی ئەندامی دامەزرێنەری نەتەوە یەکگرتووەکانە و ئێمەش بە تاسەوە خوازیاری درێژەپێدانی هاوبەشکاریمانین بەو پێیەی هەردوو لامان بەیەکەوە لە پێناو کۆمەڵگایەکی ئارامتر و خۆشگوزەرانتر و دادپەروەرتردا کار دەکەین.\nهیوای پشوویەکی خۆش و ئاسوودە بۆ ئێوە و خۆشەویستانتان دەخوازم


شەڕەکان قورستر دەبن و ئەرمینیا و ئازەربایجان داوا نێونەتەوەییەکان فەرامۆش دەکەن\nهێزە سەربازییەکانی ئەرمینیا و ئازەربایجان موشەک بارانی یەکتریان کردووە هاوکاتی قورستربوونی شەڕی نێوان ئەم دوو وڵاتە لەسەر هەرێمی ناگۆرنۆ کاراباخ، بۆردومانی پایتەختی هەرێمی ناگۆرنۆ کاراباخ و هەروەها دووهەم گەورەترین شاری ئازەربایجان کراوە.\nهەردوو وڵات یەک ئەوەی تریانی گوناهبارکردووە بەوەی ناوچە سیڤیل نشینەکانیان کردۆتە ئامانجی بۆردومان و تۆپبارانەکانیان.\nئەرمینیا و ئازەربایجان، داوا نێونەتەوەییەکانیان فەرامۆش کردووە بۆ ئاگربەست و لەم چەند ڕۆژەی ڕابردوودا شەڕەکان قورستر بوون و هەردوو وڵاتیش سەرکەوتن لە بەرەکانی شەڕدا ڕادەگەیەنن و دەشڵێن زیانی گەورەیان لەلایەنی بەرامبەر داوە.\nوەزارەتی دەرەوەی ئەرمینیا دەڵێت شاری ستیپاناکرت و هەروەها شارۆچکەی مارتاکرت کەوتوونەتە ژێر هێرشی موشەکەکانی ئازەربایجانەوە و هێزە سەربازییەکانی ئازەربایجانیشی بەوە گوناهبارکردووە، وەک دەڵێت "بە مەبەست دانیشتوانی سیڤیل دەکەنە ئامانج."\nلە ڕاگەیەندراوەکەیدا، وەزارەتی دەرەوەی ئەرمینیا دەڵێت، هێزی ئاسمانی ئازەربایجانیش بەشداری لە بۆردومانکردنەکانی ئەمڕۆ یەکشەممەدا کردووە. سەرچاوەکانی هەواڵ دەڵێن دەنگی فڕۆکەی بێفڕۆکەوان لە شاری ستیپاناکرت بیستراوە.\nئازەربایجان دەڵێت بۆردومانەکانی شاری گەنجا، لە دەرەوەی کاراباخەوە کراوە.\nحیکمەت حاجیێڤ، ڕاوێژکاری سەرۆکی ئازەربایجان لە ڕاگەیەندراوێکدا دەڵێت "هێزە سەربازییەکانی ئەرمینیا بە موشەک هێرشیان کردۆتە سەر شاری گەنجا و هێرشەکانیش لەناو خاکی ئەرمینیاوە کراون."\nهەر لەو ڕاگەیاندنەدا حاجیێڤ دەڵێت هێزە سەربازییەکانی ئەرمینیا، بە تۆپی قورس و موشەک هێرشیان کردۆتە سەر هەردوو شارۆچکەی تێرتەر و گۆرادز لەناو ئازەربایجاندا.


◄ ئەنجام: 326 تۆمار دۆزرایەوە، لاپەڕە 1 لە 33 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n📅 00-04-1976 رێکەوت و رووداو (کڕۆنۆلۆژیا)\n👁 ئەم بابەتە 13,178 جار بینراوە\n- داگیرکەری ئێڕاقی بڕیارێکی دەرکرد، کە بەهۆیەوە سە [ زۆرتر... 👁] ✖ ✖ ✖ 0 0 ✔ 92% ✍ هـ.ب. 30-8-2010 11:20:35\n📅 00-04-1978 رێکەوت و رووداو (کڕۆنۆلۆژیا)\n- کۆبوونەوەی سەرکردایەتیی ینک، کە ئەمانە بە ئەندام [ زۆرتر... 👁] ✖ ✖ ✖ 0 0 ✔ 92% ✍ هـ.ب. 30-8-2010 11:20:37\n👁 ئەم بابەتە 13,829 جار بینراوە\n📅 00-08-1987 رێکەوت و رووداو (کڕۆنۆلۆژیا)\n- گەڕانەوەی نەوشیروان مستەفا لە دەرەوەی وڵاتەوە بۆ [ زۆرتر... 👁] ✖ ✖ ✖ 0 0 ✔ 76% ✍ هـ.ب. 30-8-2010 11:20:44\n📅 00-09-1976 رێکەوت و رووداو (کڕۆنۆلۆژیا)\n- بڵاوکردنەوەی پەیڕەو و پڕۆگرامی ینک. کە لەلایەن ج [ زۆرتر... 👁] ✖ ✖ ✖ 0 0 ✔ 78% ✍ هـ.ب. 30-8-2010 11:20:36\n👁 ئەم بابەتە 11,138 جار بینراوە


ئێران و كورد و بنە‌ماڵە‌ی بارزانی\nبە‌گوێرە‌ی ھە‌واڵە‌كان، ئاژانسی میھر نیوزی بە‌شی كوردی سە‌ر بە كۆماری ئیسلامی ئێران شیكردنە‌وە‌یە‌كی چە‌وت و ھێرشێكی دوژمنكارانە‌ی كردۆتە سە‌ر بنە‌ماڵە‌ی بارزانی، كە پێویستی بە ھە‌ڵوێستە كردنە.\nجارێ پێش ھە‌موو شتێك، ئە‌گە‌ر بنە‌ماڵە‌ی بارزانی سیاسە‌تێكی ھە‌ڵە پە‌یڕە‌و بكە‌ن و خە‌ڵكی باشوری كوردستان توشی نە‌ھامە‌تی بكە‌ن، ئە‌وە ئیشی كۆماری ئیسلامی ئێران نیە بێتە دە‌نگ و خە‌مخۆری خۆی دە‌ربڕێت، بە‌ڵكو ئە‌و بڕیارە لای خە‌ڵكی باشوری كوردستانە. باشترە كۆماری ئیسلامی ئێران جارێ چارە‌یە‌كی سیاسی بۆ كێشە‌ی سیاسی كورد لە چوارچێوە‌ی ئێراندا بدۆزێتە‌وە.\nبنە‌ماڵە‌ی بارزانی دووڕۆژ نیە خە‌ریكی سیاسە‌ت كردنن و، بە نزیكی سە‌د ساڵە ئە‌م بنە‌ماڵە‌یە لە‌ڕیزی پێشە‌وە‌ی قوربانیدان و شۆڕشی ڕە‌وای خە‌ڵكی كوردستاندان و، ڕابە‌رایە‌تی دە‌كە‌ن. لە‌م ڕێچكە مێژووییە دوور و درێژە‌شدا بێ گومان لە ھە‌وراز و نشێوە‌كاندا ھە‌ندێك جار بارزانیە‌كانیش لە حساباتی خۆیاندا بە ھە‌ڵە‌دا چوون و، بڕواش ناكە‌م خۆشیان نكۆڵی لە‌و ڕاستیە بكە‌ن. سیاسە‌ت مە‌بدە ئە، بڕیاردانە و ھە‌میشە‌ش فاكتۆری ڕیسك لە ئارادایە. شتی مسۆگە‌ر لە سیاسە‌تدا نیە.\nئە‌و كاتە‌ی كۆماری ئیسلامی ئێران سیاسە‌تی ھە‌رێمی كوردستانی بە‌دڵ نە‌بوو، دە‌یانگوت حاجی قاسمی سلێمانی و سوپای پاسداران نە‌بونایە ئە‌وا داعش ھە‌ولێری دە‌گرت و، مە‌بە‌ستیان ئە‌وە بوو ھێزی پێشمە‌رگە‌ی كوردستان غیرە‌ت و توانای داكۆكیكردنی لە خاكی پیرۆزی كورردستان نیە. ئێستا دە‌ڵێن ھێزی پێشمە‌رگە‌ی كوردستان ناسراوە بە ئازایە‌تی و دونیا شایە‌تی لە‌سە‌ر دە‌دات، ئیتر بۆچی نێچیرڤان بارزانی و مە‌سرور بارزانی داوادە‌كە‌ن ھێزە‌كانی ئە‌مە‌ریكا لە عێراق بمێننە‌وە بۆ بە‌رە‌نگار بوونە‌وە‌ی مە‌ترسی تیرۆر...!\nھە‌رچی مە‌سە‌لە‌ی ڕیفراندۆمیشە، ئێمە باش دە‌زانین كە كۆماری ئیسلامی ئێران و ئە‌مە‌ریكای شە‌یتانە گە‌ورە‌كە برادە‌ر و ھاودیدی یە‌كتر بوون لە سە‌ر مە‌سە‌لە‌ی ڕێفراندۆم و لە یە‌ك سە‌نگە‌ردا بوون. ھە‌ردوكیان ھاوڕابوون كە ڕیفراندۆم نابێت بكرێت چونكە مە‌ترسی ئە‌وە‌ی لێدە‌كە‌وێتە‌وە كە كوردستان ببێتە دە‌وڵە‌ت. بە‌ڵام ئافە‌رین و ھە‌زار ئافە‌رین بۆ سە‌رۆك مە‌سعود بارزانی كە لە‌بری ئە‌وە‌ی حساب بۆ ھە‌ڕە‌شە‌وگوڕە‌شە‌ی ئێران و ئە‌مە‌ریكا بكات، شە‌ڕی بە‌دە‌ستھێنانی مافی میللە‌تێكی كرد و، تە‌نانە‌ت موجازە‌فە‌ی بە پۆستە سیاسیە‌كە‌ی خۆشیە‌وە كرد و، لە‌م شە‌ڕە‌شدا سە‌ركە‌وت. چونكە ڕیفراندۆم كرا و دە‌نگیشی ھێنا. سە‌رۆك مە‌سعود بارزانی بە ئە‌مە‌ریكا و ئێرانی گوت كە سە‌ربە‌خۆیی كوردستان لە كورسی سە‌رۆكایە‌تی ھە‌رێم پیرۆزتر و گە‌ورە‌ترە.\nدواجار ئە‌وانە‌ی لە ئێران ئە‌م شیكاریە چە‌وت و نابە‌جێیانە دە‌كە‌ن دە‌بو تۆزێك دانیان بە خۆیاندا بگرتایە كە چۆن كاك جە‌واد زە‌ریف وە‌زیری دە‌رە‌وە‌ی ئێران ھە‌ر ئە‌مڕۆ ٢/١٦ تە‌وقە‌یە‌كی گە‌رم و گوڕ لە‌گە‌ڵ سە‌رۆكی حكومە‌تی كوردستان دە‌كات و باسی گە‌رم و گوڕی پە‌یوە‌ندیە‌كانی ئێران و ھە‌رێمی كوردتان دە‌كات. سیاسە‌تی ڕە‌سمی كۆماری ئیسلامی ئێران ئە‌وە‌یە كە كاك جە‌واد زە‌ریف نوێنە‌رایە‌تی دە‌كات، نە‌ك خە‌ڵكانی گوتارنووس.\nوە‌ك چۆن سیاسە‌تكردن بۆ كۆماری ئیسلامی ئێران ڕە‌وایە، بۆ ئێمە‌ش بە ھە‌مان شێوە. كە‌س لە خۆمان باشتر بە‌رژە‌وە‌ندی ئێمە نازانێت. ھە‌ر بۆیە‌ش كە‌س ناتوانێت و بۆی نیە سیاسە‌تكردنمان پێ دیكتە بكات و پێمان بڵێت دە‌بێت چۆن سیاسە‌ت بكە‌ین.


کوردیپێدیا - پرسیار دەربارەی ستەمکاریی و ویستی فێربوون\n📖 پرسیار دەربارەی ستەمکاریی و ویستی فێربوون | پۆل: کورتەباس | زمانی بابەت: 🏳 کوردیی ناوەڕاست\nپرسیار دەربارەی ستەمکاریی و ویستی فێربوون\nنەوشیروان مستەفانەوشیروان مستەفا مەکینەیەکی گەورەی پرسیارکردن بوو، یەک سەعات لەگەڵیدا دانیشتیتایە، پسپۆڕیی یان شارەزاییەکت لە شتێکدا هەبووایە و ئەو نەیبووایە، بە پرسیار دایدەگرتیتەوە.\nپرسیاری باکگراوەندە مەعریفییەکانی منی کرد، منیش بە کورتیی بۆم باس کرد کە هەر لە منداڵییەوە دەخوێنمەوە، بە کوردیی و عەرەبی، ماوەیەک لە مزگەوت پەروەردە بووم و دواتر خۆمم پەروەردە کردووە، کە باسی مزگەوتم کرد، وتی چییت خوێندووە؟ منیش وتم قورئان (بە خوێندنەوە، تەفسیر و لەبەرکردن)، علوومی حەدیس (بە ڕاڤە و لەبەرکردن و هەندێک بابەتی وەکو سەنەد و ئەو شتانەوە)، مێژووی ئیسلام، ئوسوڵ فیقە، فیقه، فیکری ئیسلامی، عەقیدە و شتی دیکە...\nوتی لە بارەی قورئانەوە دەتوانم بپرسم، منیش وتم فەرموو، وتی لە قورئاندا وێناکردنی ستەمکاران چۆنە و چۆن باسی ستەم دەکات؟ منیش باسی ئایەتەکانی زوڵم و عاقیبەتی زاڵیمین و ئەوانەم بۆ کرد. پاشان بۆم باس کرد لە قورئاندا چیرۆکی ستەم هەمیشە بە کەوتنی ستەمکار کۆتایی دێت، ئەمەش جیاوازییەکی نێوان چیرۆکی تەوراتیی و قورئانییە، باسی سرووشتی گێڕانەوەی تەوراتیی و قورئانییم بۆ کرد، کە چۆن قورئان زۆر بە کورتیی، لە شێوەی کورتە چیرۆکێکدا باسی سەرگوزشتەی ستەم و ستەمکاران دەکات، بەڵام چیرۆکی تەوراتیی درێژە و لە نۆڤڵێت یان ڕۆمانێکی درێژ دەکات، پاشان پرسیارێکی جەوهەریی کرد.\nنەوشیروان مستەفا: ئایا ستەمکاران تەنیا لەبەر ئەوە ناشرین و بێزراون کە بێ باوەڕن و پاشان ستەمکار، یان هەر ستەمکارییەکە خۆی ماکی ڕقی خوداییە لەوان؟ منیش کەمێک خەجڵام، لە ڕاستییدا پێشتر خۆم بیرم لە پرسێکی وا کردبووەوە، بەڵام سەرنەپەرژا بووم بۆ وەڵامەکەی بگەڕێم. بەڵام زاکیرەم یاریدەی دام وەڵامێک بدەمەوە کە هێشتاش خۆم باوەڕم پێیەتی. باسی بەلقیسم بۆ کرد، پاشای سەبەء، کە لە گێڕانەوەی قورئانییدا، تەنانەت پێش ئەوەی ئیمانیش بهێنێت بە شێوەیەکی ئەرێنیی ئاماژەی پێ کراوە، هۆکاری ئەوەش بە بڕوای من ئەوە بووە، لە فەرمانڕەوایەتییەکەیدا ڕاوێژی بە دەورەبەرەکەی کردووە، گوێی لێگرتوون و ستەمکار نەبووە. هەر بۆیە خودا کە ڕقی لە ستەمکارانە سەرەتا لە بەر ستەمەکەیانە و تەنانەت ستەمکاری باوەڕداریش لای خودا بێزراوە و جێی دۆزەخە و لێی نایەتە دەرەوە ولاتحسبن الله غافلا عما يعمل الظالمون لەوێدا باسی ستەمکاری بێ باوەڕ و ئیمانداری نەکردووە.\nوتی ئەی سەبارەت بەوانەی هاریکاری ستەمکاران دەکەن چی؟ منیش چیرۆکەکەی حەسەنی بەسڕییم بۆ گێڕایەوە: خەیاتێک دەچێتە لای بەسڕی، پێی دەڵێت: یا شێخ؛ من جلوبەرگ بۆ سوپای خەلیفە دەدوورم، ئایا بەر ئەو ئایەتە دەکەوم کە دەڵێت: ولاترکنوا الی الذین ظلموا فتمسکم النار؟ بەسڕییش پێی دەڵێت: هەی داماو؛ تۆ خۆت ستەمکاریت.\nوتی یانی دەتوانین لە قورئانەوە، بە تێڕوانینێکی نوێوە پاڵپشتیی بۆ شەڕ لە دژی ستەمکاران بەدەست بهێنین؟ وتم بێ دوودڵیی، بە تایبەتیی ئەگەر ڕاڤەیەکی نوێی سەردەمییانە و خۆمانە و کوردییانەی بۆ بکەین، دەتوانین زوڵم وا ناشرین بکەین کە کەس بوێریی ئەوەی نەبێت توخنیان بکەوێت.\nئینجا پرسی: لەم شەڕەمان لەگەڵ ستەمکاران خودا لەگەڵماندایە؟ وتم بێ دوودڵیی. ڕووی کردە کاک عومەر و وتی سەید ئەوەش پشتیوانیی خودا ئیتر بۆ بترسین؟ منیش پێکەنیم و دڵنیا بووم کارێکی گەورە دەکات.\nتێبینیی: کاتی چاوپێکەوتنەکە دەگەڕێتەوە بۆ ئەو کاتەی هێشتا بزووتنەوەی گۆڕانی ڕانەگەیاندبوو، نازانم بە دیاریکراوی ڕۆژ و مانگەکە و تەنانەت ساڵەکەشی کەی بوو.\n➕ ئەم بابەتە لەلایەن: (مانو بەرزنجی)ەوە لە: May 25 2017 7:42AM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: May 25 2017 7:42AM باشترکراوە\n📷 فایلی وێنە 1.0.1 33 KB May 25 2017 7:45AM مانو بەرزنجی\n📊 ئامار بابەت 378,732


تاوتوێکردنی ئەگەر و ڕووداوەکانی داهاتووی ئێران لە لەگەڵ دکتور کەمال سولەیمانی\nی مانگی ده ١٠, ٢٠٢٠\nبزوتنەوە کۆمەڵایەتییەکان بەرهەمی بارۆدۆخی هەمە لایەنەی کۆمەڵگەن، یەکێک لە بنچینە سەرەکییەکانی کۆمەڵگە جیا لە بواری سیاسەت، دیاردەی ئابوورییە واتا بارۆدۆخی چینەکانی ناو کۆمەڵگە بە تایبەت چینی هەژار و چینی مام ناوەندی. دەوترێت شوڕشە سیاسییەکان و تەنانەت بزوتنەوە کۆمەڵایەتییەکان بە گشتی بە دوو شێوە سەرهەڵدەدەن، یان سەر بە چینی مامناوەندین یان سەر بە چینی هەژار و فەقیرن. دەمەوێ ئەوە بزانم بەو پێیەی کە خوودی دەسەڵات لە ئێراندا دان بەوەدا دەنێت کە زیاتر لە ٦٥ میلیون کەسی هەژار و فەقیر هەیە لەو وڵاتەدا، ئەمەش بە واتای ئەوەیە کە ئەوەی لە ئێراندا هەیە، چینێکی فەقیر و هەژارە و ئەوەی لە تەبەقەی مامناوەندی ماوەتەوە، ڕۆژ لە دوای ڕۆژ لەم وڵاتەدا ڕووی لە توانەوەیە بۆ ناو چینی هەژار. گەر شوڕشێک لە ئێران هەڵگیرسێت ، سەر بە چینی هەژارە و کرێکارە یان هیچ مەجال و دەرفەتێک ماوەتەوە بۆ ئەوەی شوڕشێکی سەر بە چینی مامناوەندی دروست بێت لەو وڵاتەدا؟\nئەم هەلومەرجەی ئێستای ئێران کە دەوڵەت و سیستمی ئابووری و سستمی تەندروستی بە تەواو پەکیان کەوتووە، چۆن کار لە پەیوەندی نێوان دەوڵەت و خەڵک، یاخود دەوڵەت و ئۆپۆزسێۆن دەکات. ئایا ئەو پەیوەندییە گۆڕانکارییەکی گرنگی بەسەردا دێت؟\nناوچەی خۆرهەڵات بە گشتی لە ناڕێکی و شڵەژانێکی زۆردا دەژی. زۆربەی میللەتانی ناوچەکە ئێران بە هێزێک دەزانن کە بەردەوام بە مەبەستی تێکدان، دەستوەردەداتە کاروباریان. ئێرانێکی لاواز لە ڕووی ئابوورییەوە لەوانەیە ببێتە ئێرانێکی شەڕانگێزتر. ئاخۆ قەیرانی زیاتر جەنگی زیاتر بەدوای خۆیدا دەهێنێت؟\nبەڕێز دکتور سولەیمانی لە میانەی وتووێژێکیدا لەگەڵ دەنگی ئەمەریکا وەڵامی ئەم پرسیارانە بۆ بەفراو نوری دەخاتە ڕوو.\nدکتور سولەیمانی ساڵی ٢٠١٤ لە زانکۆی کۆلۆمبیا لە نیویورک خوێندنی دکتۆرای تەواو کردووە و لە دەیان زانکۆ لە سەرانسەری جیهاندا وانەکانی سیاسەت و مێژووی خوڕهەڵاتی وتوەتەوە وئیستاش لە وڵاتی مەکسیک مامۆستای زانکۆیە.\nوتووێژی بەفراو نوری


خەلیفەتان - ویکیپیدیا، ئینسایکڵۆپیدیای ئازاد\nXelîftan - خلیفتان - Khalifatan\nپۆتانەکان: 37°34′08.5″N 44°53′00.5″E / 37.569028°N 44.883472°E / 37.569028; 44.883472پۆتانەکان: 37°34′08.5″N 44°53′00.5″E / 37.569028°N 44.883472°E / 37.569028; 44.883472\n١٬٦٩٨ مەتر (٥٬٥٧١ پێ)\nخەلیفەتان گوندێکە، کەوتووەتە گوندەواری چەمێ ڕەوزە، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران..\nخەلیفەتان ھاوسنوورە لەگەڵ ئەم گوندانە:\nلە باکوورەوە لەگەڵ گوندی کەڵھۆڕ.\nلە باشوورەوە لەگەڵ گوندی کانیە سپی.\nلە ڕۆژھەڵاتەوە لەگەڵ گوندی کانی قزان.\nلە ڕۆژاواوە لەگەڵ گوندی تالین.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢٦٧) کەس و (٤٤) خێزان بووە.\nوەرگیراو لە «https://ckb.wikipedia.org/w/index.php?title=خەلیفەتان&oldid=910685»\nئەم پەڕەیە دواجار لە ٢٠:٠٦ی ١٠ی شوباتی ٢٠٢٢ نوێ کراوەتەوە.